Avis juridique important

|

31977L0096

Οδηγία 77/96/ΕΟΚ του Συμβουλίου της 21ης Δεκεμβρίου 1976 περί αναζητήσεως τριχινών κατά τις εισαγωγές από τρίτες χώρες νωπών κρεάτων που προέρχονται από χοιροειδή κατοικίδια

Επίσημη Εφημερίδα αριθ. L 026 της 31/01/1977 σ. 0067 - 0077 Φινλανδική ειδική έκδοση: Κεφάλαιο 3 τόμος 8 σ. 0041  Ελληνική ειδική έκδοση: Κεφάλαιο 03 τόμος 17 σ. 0042  Σουηδική ειδική έκδοση: Κεφάλαιο 3 τόμος 8 σ. 0041  Ισπανική ειδική έκδοση: Κεφάλαιο 03 τόμος 11 σ. 0156  Πορτογαλική ειδική έκδοση : Κεφάλαιο 03 τόμος 11 σ. 0156

ΟΔΗΓΙΑ ΤΟΥ ΣΥΜΒΟΥΛΙΟΥ της 21ης Δεκεμβρίου 1976 περί αναζητήσεως τριχινών κατά τις εισαγωγές από τρίτες χώρες νωπών κρεάτων που προέρχονται από χοιροειδή κατοικίδιαΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και προβλημάτων υγειονομικού ελέγχου κατά την εισαγωγή βοοειδών και χοιροειδών και νωπών κρεάτων προελεύσεως τρίτων χωρών(1), όπως τροποποιήθηκε τελευταία από  την οδηγία 75/379/ΕΟΚ(2), και ιδίως το άρθρο 21,  την πρόταση της Επιτροπής,  Εκτιμώντας:  ότι στην οδηγία 72/462/ΕΟΚ, το Συμβούλιο έχει προβλέψει στο άρθρο 21, την επεξεργασία μεθόδου και αναγκαίων λεπτομερειών για την ανακάλυψη της παρουσίας τριχινών στα νωπά κρέατα χοιροειδών- ότι, η εφαρμογή της οδηγίας 72/462/ΕΟΚ δεν θα έχει τα αναμενόμενα αποτελέσματα όσο υφίστανται διαφορές μεταξύ των Κρατών μελών ως προς τις απαιτούμενες εγγυήσεις σχετικά με την ανακάλυψη των τριχινών κατά την εισαγωγή νωπών κρεάτων προελεύσεως τρίτων  χωρών- ότι, κατά συνέπεια, είναι αναγκαίο να καθιερωθεί επί του θέματος, κοινοτικό καθεστώς- ότι, για την προστασία της υγείας του καταναλωτού, είναι απαραίτητο, το νωπό χοίρειο κρέας να υποβάλλεται συστηματικά σε εξέταση εφαρμόζοντας αναγνωρισμένες αποτελεσματικές μεθόδους, για να αφαιρείται εκείνο που περιέχει τριχίνες- ότι, όταν η εξέταση πραγματοποιείται στην αποστέλλουσα τρίτη χώρα, πρέπει να διενεργείται σε σφαγεία που ανταποκρίνονται σε ορισμένους όρους και που περιλαμβάνουν ιδίως εργαστήριο εξετάσεως εφοδιασμένο με το κατάλληλο εξεταστικό υλικό- ότι, για να καταστεί δυνατή η διάκριση των εξεταζομένων κρεάτων από εκείνα που δεν θα εξετασθούν, είναι αναγκαίο να προβλεφθεί η εναπόθεση ειδικής σφραγίδος στα κρέατα των οποίων η εξέταση αποδείχθηκε αρνητική- ότι, πρέπει να ανατίθεται σε διαδικασία που καθιδρύει στενή και αποτελεσματική συνεργασία μεταξύ της Επιτροπής και των Κρατών μελών, η εκτίμηση σχετικά με τη σκοπιμότητα αποδοχής των εγκαταστάσεων που ευρίσκονται στις τρίτες χώρες, για την εκτέλεση της  εξετάσεως αυτής ή την επεξεργασία των εξεταζομένων κρεάτων και ότι πρέπει, επί πλέον, να ανατίθεται στην ίδια διαδικασία το έργο προσαρμογής, σε συνάρτηση με την εξέλιξη της τεχνικής και της αποκτηθείσης πείρας, των τεχνικών διατάξεων που αφορούν  ιδιαίτερα τις μεθόδους εξετάσεως, τις απαιτήσεις τις σχετικές με τα εργαστήρια εξετάσεως, τις λεπτομέρειες σημάνσεως των εξεταζομένων κρεάτων- ότι είναι σκόπιμο να επιτραπεί στα Κράτη μέλη να αποδέχονται τα νωπά κρέατα τα οποία δεν έχουν υποβληθεί σε τριχινοσκόπηση στην αποστέλλουσα τρίτη χώρα με τον όρον ότι τα κρέατα αυτά θα υποβάλλονται σε συντήρηση δια του ψύχους, η οποία εγγυάται την  αδρανοποίηση των τριχινών που ενδεχόμενα υπάρχουν στην αποστέλλουσα τρίτη χώρα ή στο Κράτος μέλος προορισμού- ότι, εν τούτοις, η συντήρηση αυτή πρέπει να διενεργείται σύμφωνα με ορισμένες μεθόδους που καθορίζονται επακριβώς σε εγκαταστάσεις που  ανταποκρίνονται σε ορισμένους όρους,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία περιλαμβάνει τους ορισμούς οι οποίοι προβλέπονται στην οδηγία 72/462/ΕΟΚ.  Επί πλέον, νοούνται ως:  α) νωπά κρέατα: τα νωπά κρέατα κατοικιδίων χοιροειδών- β) εξέταση: Η εξέταση που αποσκοπεί στην αποκάλυψη της παρουσίας τριχινών στα νωπά κρέατα.   Άρθρο 2  1. Για να καταστεί δυνατό να γίνουν αποδεκτά στο ενδοκοινοτικό εμπόριο τα νωπά κρέατα προελεύσεως τρίτων χωρών, τα οποία περιλαμβάνουν σκελετικούς μυς πρέπει να υποβάλλονται σε εξέταση που πραγματοποιείται υπό τον έλεγχο και την ευθύνη επισήμου  κτηνιάτρου.  2. Η εξέταση πρέπει να πραγματοποιείται σύμφωνα με μία από τις μεθόδους που αναφέρονται στο παράρτημα Ι και σε ολόκληρο το ζώο ή, ελλείψει ολοκλήρου, σε κάθε ήμισυ του σφαγίου, τεταρτημόριο ή τεμάχιο που προορίζονται για εισαγωγή στην Κοινότητα.  3. Η εξέταση πρέπει να πραγματοποιείται σε εγκεκριμένο σφαγείο στη χώρα αποστολής, σύμφωνα με το άρθρο 4 της οδηγίας 72/462/ΕΟΚ και αποδεκτό για την εκτέλεση της εξετάσεως αυτής, σύμφωνα με το άρθρο 4 της παρούσης οδηγίας.  4. Η εξέταση πρέπει να πραγματοποιείται πριν από την εναπόθεση της σημάνσεως καταλληλότητος που προβλέπεται στο παράρτημα Β κεφάλαιο Χ της οδηγίας 72/462/ΕΟΚ.  5. Εάν η εξέταση δεν δύναται να πραγματοποιείται στη χώρα αποστολής, το Κράτος μέλος προορισμού δύναται να επιτρέπει την εισαγωγή νωπών κρεάτων με τον όρο ότι η εξέταση θα πραγματοποιείται στο έδαφός του κατά τη διεξαγωγή του ελέγχου καταλληλότητος που  προβλέπεται στο άρθρο 24 παράγραφος 2 της οδηγίας 72/462/ΕΟΚ, εντός σταθμού ελέγχου κατά την έννοια του άρθρου 27 παράγραφος 1 υπό β) της εν λόγω οδηγίας.  6. α) Εάν το αποτέλεσμα της εξετάσεως είναι αρνητικό, τα νωπά κρέατα πρέπει να σφραγίζονται αμέσως μετά το πέρας της εξετάσεως, σύμφωνα με το παράρτημα ΙΙΙ.  β) Για τη σήμανση με μελάνη, πρέπει να χρησιμοποιείται χρωστική ουσία κατά την έννοια του άρθρου 17 παράγραφος 3 της οδηγίας 72/462/ΕΟΚ.   Άρθρο 3  1. Κατά παρέκκλιση του άρθρου 2, το Κράτος μέλος προορισμού δύναται να επιτρέπει να μην υποβάλλονται σε εξέταση νωπά κρέατα προελεύσεως ορισμένων τρίτων χωρών ή τμήματα αυτών, με τον όρο ότι θα υποβληθούν σε συντήρηση δια του ψύχους που  πραγματοποιείται σύμφωνα με το παράρτημα IV.  2. Η συντήρηση αυτή πραγματοποιείται σε εγκατάσταση που ευρίσκεται στο έδαφος της αποστέλλουσας τρίτης χώρας και που αναφέρεται στο άρθρο 4 παράγραφος 1.  Η εκτέλεση της δια του ψύχους συντηρήσεως στην αποστέλλουσα τρίτη χώρα πρέπει να βεβαιούται από τον επίσημο κτηνίατρο στα πιστοποιητικά καταλληλότητος που συνοδεύουν τα νωπά κρέατα και αναφέρονται στο άρθρο 22 παράγραφος 3 της οδηγίας 72/462/ΕΟΚ.  3. Στην περίπτωση κατά την οποία η συντήρηση αυτή δεν πραγματοποιείται στην αποστέλλουσα τρίτη χώρα, πρέπει να πραγματοποιείται σε σταθμό ελέγχου που αναφέρεται στο άρθρο 2 παράγραφος 5.  Η εκτέλεση της δια του ψύχους συντηρήσεως από Κράτος μέλος πρέπει να βεβαιούται από τον επίσημο κτηνίατρο στα πιστοποιητικά τα οποία συνοδεύουν τα νωπά κρέατα και αναφέρονται στο άρθρο 25 της οδηγίας 72/462/ΕΟΚ.   Άρθρο 4  1. Η αποδοχή ενός σφαγείου για την εκτέλεση της εξετάσεως και εκείνη ενός εργαστηρίου τεμαχισμού για τον τεμαχισμό ή την αποστέωση νωπών κρεάτων που έχουν υποβληθεί στην εξέταση αυτή ή η αποδοχή μιας εγκαταστάσεως για την συντήρηση δια του  ψύχους που αναφέρεται στο άρθρο 3, αποφασίζεται σύμφωνα με τη διαδικασία που προβλέπεται στο άρθρο 9. Λαμβάνονται υπόψη, εκτός από τις απαιτήσεις που προβλέπονται στο άρθρο 4 της οδηγίας 72/462/ΕΟΚ, οι εγγυήσεις που προσφέρονται όσον αφορά την τήρηση  της παρούσης οδηγίας και για τα σφαγεία:  α) η ύπαρξη χώρων και εξοπλισμού που είναι απαραίτητοι για την εκτέλεση της εξετάσεως- β) η ικανότητα του προσωπικού που ασχολείται με την εκτέλεση της εξετάσεως αυτής.  Η αποδοχή σφαγείου και εργαστηρίου τεμαχισμού δύναται να πραγματοποιηθεί μόνο αν οι αρμόδιες αρχές της τρίτης χώρας έχουν επίσημα αναγνωρίσει ότι το σφαγείο αυτό και το εργαστήριο τεμαχισμού είναι σε θέση να πληρούν τους όρους που προβλέπονται στο άρθρο  5 και στο παράρτημα ΙΙΙ- επί πλέον, όσον αφορά το σφαγείο, ότι τούτο διαθέτει εργαστήριο σύμφωνα με τους όρους που προβλέπονται στο παράρτημα ΙΙ κεφάλαιο Ι και είναι σε θέση να ανταποκρίνεται στις διατάξεις των άλλων κεφαλαίων αυτού του παραρτήματος ΙΙ  και εκείνων του παραρτήματος Ι.  Η αποδοχή εγκαταστάσεως για τη δια του ψύχους συντήρηση δύναται να επέλθει μόνο αν οι αρμόδιες αρχές της τρίτης χώρας έχουν επίσημα αναγνωρίσει ότι η εγκατάσταση αυτή είναι σε θέση να πληροί τους όρους που προβλέπονται στο παράρτημα IV.  2. Ειδική ένδειξη θα καταχωρείται στην ή στις εγκαταστάσεις που αναφέρονται στην παράγραφο 4 του άρθρου 4 της οδηγίας 72/462/ΕΟΚ απέναντι από τα ονόματα των εγκαταστάσεων που έγιναν αποδεκτές κατά την έννοια της παραγράφου 1.   Άρθρο 5  1. Στα σφαγεία που έγιναν αποδεκτά σύμφωνα με το άρθρο 4, η σφαγή των χοίρων των οποίων τα κρέατα προορίζονται για την Κοινότητα πρέπει να πραγματοποιείται σε χώρους ή, ελλείψει αυτών, σε διαφορετικό χρόνο από εκείνον κατά τον οποίο σφάζονται  οι χοίροι των οποίων τα κρέατα δεν προορίζονται για την Κοινότητα, εκτός αν τα κρέατα των χοίρων αυτών υποβάλλονται σε εξέταση που διενεργείται σύμφωνα με τις ίδιες μεθόδους.  2. Ο τεμαχισμός ή η αποστέωση των κρεάτων που έχουν υποβληθεί σε εξέταση της οποίας το αποτέλεσμά της έχει αποδειχθεί αρνητικό και τα οποία προορίζονται για την Κοινότητα πρέπει να πραγματοποιούνται στα εργαστήρια τεμαχισμού, σύμφωνα με το άρθρο 4.  Σ' αυτά τα εργαστήρια τεμαχισμού, ο τεμαχισμός ή η αποστέωση των κρεάτων αυτών πρέπει να πραγματοποιούνται σε ειδικούς χώρους ή ελλείψει αυτών, σε διαφορετικό χρόνο από εκείνον κατά τον οποίο τεμαχίζονται ή αποστεώνονται τα κρέατα τα οποία δεν  προορίζονται για την Κοινότητα, εκτός αν τα κρέατα αυτά έχουν υποβληθεί σε εξέταση σύμφωνα με τις ίδιες μεθόδους.   Άρθρο 6  Οι έλεγχοι στις τρίτες χώρες που προβλέπονται στο άρθρο 5 της οδηγίας 72/462/ΕΟΚ έχουν επίσης ως αντικείμενο τη διαπίστωση της εφαρμογής της παρούσας οδηγίας.   Άρθρο 7  Τα Κράτη μέλη καταρτίζουν και ανακοινώνουν στην Επιτροπή τον κατάλογο των σταθμών ελέγχου που αναφέρονται στο άρθρο 2 παράγραφος 5 στους οποίους δύνανται να γίνουν:  - η εξέταση,  - η δια του ψύχους συντήρηση που προβλέπεται στο άρθρο 3.  Μεριμνούν ώστε οι σταθμοί αυτοί να διαθέτουν τις απαραίτητες εγκαταστάσεις για την εκτέλεση των αντιστοίχων εργασιών.   Άρθρο 8  Το Συμβούλιο, προτάσει της Επιτροπής, αποφασίζει, πριν από την 1η Ιανουαρίου 1979, τις προσθήκες που πρέπει να γίνουν στις μεθόδους που προβλέπονται στο παράρτημα Ι.   Άρθρο 9  1. Στην περίπτωση κατά την οποία γίνεται αναφορά στη διαδικασία που καθορίζεται στο παρόν άρθρο, η Μόνιμη Κτηνιατρική Επιτροπή, η οποία έχει συσταθεί με την απόφαση του Συμβουλίου της 15ης Οκτωβρίου 1968, καλουμένη στο εξής η "επιτροπή",  συγκαλείται αμελλητί από τον πρόεδρό της, είτε με δική του πρωτοβουλία, είτε κατόπιν αιτήσεως Κράτους μέλους.  2. Στην επιτροπή, οι ψήφοι των Κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.  3. Ο αντιπρόσωπος της Επιτροπής υποβάλλει σχέδιο για τα μέτρα που πρέπει να ληφθούν. Η επιτροπή διατυπώνει τη γνώμη της για τα μέτρα αυτά εντός προθεσμίας την οποία ο πρόεδρος δύναται να ορίσει σε συνάρτηση με τον επείγοντα χαρακτήρα των θεμάτων που  έχουν υποβληθεί προς εξέταση. Αποφασίζει με πλειοψηφία σαράντα μιας ψήφων.  4. Η Επιτροπή θεσπίζει τα μέτρα και τα θέτει αμέσως σε εφαρμογή εφ' όσον είναι σύμφωνα με τη γνώμη της επιτροπής. Αν δεν είναι σύμφωνα με τη γνώμη της επιτροπής ή, ελλείψει γνώμης, η Επιτροπή υποβάλλει αμέσως στο Συμβούλιο πρόταση σχετική με τα μέτρα  που πρέπει να ληφθούν.  Το Συμβούλιο θεσπίζει τα μέτρα με ειδική πλειοψηφία.  Αν, μετά τη λήξη προθεσμίας τριών μηνών από της ημερομηνίας κατά την οποία έχει συγκληθεί το Συμβούλιο, δεν έχει θεσπίσει μέτρα, η Επιτροπή θεσπίζει τα προτεινόμενα μέτρα και τα θέτει αμέσως σε εφαρμογή, εκτός από την περίπτωση κατά την οποία το  Συμβούλιο έχει αποφανθεί με απλή πλειοψηφία κατά των εν λόγω μέτρων.   Άρθρο 10  Το άρθρο 9 εφαρμόζεται μέχρι την 21η Ιουνίου 1981.   Άρθρο 11  Τα Κράτη μέλη θέτουν σε ισχύ την 1η Ιανουαρίου 1979, το αργότερο, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ενημερώνουν αμέσως περί τούτου την Επιτροπή.   Άρθρο 12  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 21 Δεκεμβρίου 1976.  Για το Συμβούλιο Ο Πρόεδρος A.P.L.M.M. van der STEE  (1) ΕΕ αριθ. Ν 302, της 31.12.1972, σ. 28.  (2) ΕΕ αριθ. Ν 172, της 3.7.1975, σ. 17.      ΠΑΡΑΡΤΗΜΑ Ι ΜΕΘΟΔΟΙ ΑΝΑΖΗΤΗΣΕΩΣ ΤΩΝ ΤΡΙΧΙΝΩΝ   Ι. ΤΡΙΧΙΝΟΣΚΟΠΗΣΗ  α) Συσκευές Τριχινοσκόπιο με λαμπτήρα πυρακτώσεως που επιτρέπει μεγέθυνση από 50 και 80 έως 100 φορές.  Συμπιεστή που αποτελείται από δύο πλακίδια από ύαλο τα οποία δύνανται να συμπιέζονται το ένα προς το άλλο και από τα οποία το ένα διαιρείται σε ίσες ζώνες, μικρές, κυρτές ψαλίδες, μικρή λαβίδα, μαχαίρι για τον τεμαχισμό των δειγμάτων, μικρά αριθμημένα  δοχεία που προορίζονται για τη συλλογή των δειγμάτων, σταγονόμετρο, ποτήρι το οποίο περιέχει οξεικό οξύ και ένα άλλο που περιέχει διάλυση καυστικής ποτάσας για να καθαρίζει σε περίπτωση ενδεχομένης ασβεστοποιήσεως ή για να μαλακώνει περισσότερο το  αποξηραμένο κρέας.  β) Δειγματοληψία Όταν το σφάγιο είναι ολόκληρο, πρέπει να λαμβάνεται τουλάχιστον ένα δείγμα μεγέθους φουντουκιού από καθένα από τους στύλους του διαφράγματος στη ζώνη την ευρισκομένη μεταξύ της μυώδους και της τενοντώδους μοίρας.  Αν υπάρχει μόνο ένας στύλος του διαφράγματος, πρέπει να λαμβάνεται από αυτόν δείγμα μεγέθους διπλασίου του φουντουκιού. Αν λείπουν οι δύο στύλοι του διαφράγματος πρέπει να λαμβάνονται δύο δείγματα μεγέθους περίπου φουντουκιού, από το τμήμα του  διαφράγματος που ευρίσκεται πλησίον των πλευρών ή του στέρνου ή από τον μυν της γλώσσας ή από τους μασητήρες μυς ή ακόμη από τους κοιλιακούς μυς.  Για τα τεμάχια του κρέατος: από κάθε τεμάχιο, τρία δείγματα από τους σκελετικούς μυς που περιέχουν ελάχιστο λίπος αν είναι δυνατό διαστάσεων φουντουκιού και λαμβάνονται από διαφορετικά σημεία, στο μέτρο του δυνατού, πλησίον των οστών ή των τενόντων.  γ) Τρόπος ενεργείας Από κάθε ένα από τα δείγματα που λαμβάνονται από τα ολόκληρα σφάγια που περιγράφονται ανωτέρω ο τριχινοσκόπος πρέπει να κόψει, στην περίπτωση κατά την οποία υπάρχουν οι δύο στύλοι του διαφράγματος, επτά τεμαχίδια μεγέθους κόκκου βρώμης, ήτοι 14  τεμαχίδια συνολικά και στην περίπτωση κατά την οποία θα υπάρχει ένας μόνο από τους στύλους του διαφράγματος, 14 τεμαχίδια από διάφορα σημεία και, αν είναι δυνατόν από την ενδιάμεση ζώνη μεταξύ μυός και τένοντος και να πιεσθούν μεταξύ των υαλίνων φύλλων  του συμπιεστού με τρόπο ώστε τα κανονικά τυπογραφικά στοιχεία να διαβάζονται εύκολα μέσω των παρασκευασμάτων. Αν το κρέας των προς εξέταση τεμαχίων είναι ξηρό και παλαιό, τα παρασκευάσματα πρέπει να εμβαπτίζονται για 10 μέχρι 20 λεπτά σε διάλυμα  ποτάσας, διαλυμένης εντός δύο όγκων ύδατος πριν συμπιεσθούν.  Η εξέταση στο τριχινοσκόπιο πρέπει να διενεργείται κατά τέτοιο τρόπο ώστε κάθε παρασκεύασμα να εξετάζεται αργά και με επιμέλεια.  Αν κατά τη διάρκεια της τριχινοσκοπήσεως αποκαλύπτοναι ύποπτα σημεία τα οποία δεν δύνανται να καθορίζονται με βεβαιότητα έστω και με τη βοήθεια της ισχυρότερης μεγεθύνσεως του τριχινοσκοπίου, θα πρέπει να διενεργείται έλεγχος με μικροσκόπιο.  Η μικροσκοπική εξέταση πρέπει να διενεργείται κατά τέτοιο τρόπο ώστε κάθε παρασκεύασμα να εξετάζεται αργά και με επιμέλεια με μεγέθυνση από 30 μέχρι 40 φορές.  Σε περίπτωση αμφιβολίας, η εξέταση πρέπει να ακολουθείται από άλλα δείγματα και παρασκευάσματα, αν είναι αναγκαίο με ανώτερη μεγέθυνση, μέχρις ότου επιτευχθεί η επιθυμητή ακρίβεια. Η τριχινοσκόπηση πρέπει να διαρκεί τουλάχιστο 3 λεπτά.  Σε περίπτωση χρησιμοποιήσεως δειγμάτων αντικαταστάσεως που προέρχονται από το τμήμα του διαφράγματος που ευρίσκεται κοντά στα πλευρά ή το στέρνο, τον μυ της γλώσσας ή τους μασητήρες μυς ή ακόμη τους κοιλιακούς μυς, η τριχινοσκόπηση πρέπει να διαρκεί  τουλάχιστο 6 λεπτά.  Ο ελάχιστος χρόνος που καθορίζεται για την εξέταση δεν περιλαμβάνει τον απαραίτητο χρόνο για τη λήψη των δειγμάτων και για την ετοιμασία των παρασκευασμάτων.  Γενικά, ο ελεγκτής δεν θα πρέπει να εξετάζει στο τριχινοσκόπιο περισσότερα από 840 τεμαχίδια ημερησίως, του αριθμού αυτού δυναμένου, εν τούτοις, να φθάσει κατ' εξαίρεση τα 1 050.   ΙΙ. ΜΕΘΟΔΟΣ ΤΕΧΝΗΤΗΣ ΠΕΨΕΩΣ  α) Συσκευές και υλικό - Μαχαίρι για τη λήψη των δειγμάτων.  - Μικρά δοχεία αριθμημένα δυνάμενα να κλείνουν για τη διατήρηση των δειγμάτων ενδεχομένως μέχρι την εκ νέου διενέργεια των εξετάσεων.  - Κλίβανος.  - Υάλινο χωνίο από 2 μέχρι 3 λίτρα με στήριγμα και σωλήνα συνδέσεως από ελαστικό, λαβίδες για την αποσύνδεση του σωλήνος συνδέσεως.  - Πλαστικό κόσκινο (διαμέτρου περίπου 18 εκατοστομέτρων, μεγέθους ανοιγμάτων δικτυωτού 1 χιλιοστόμ. περίπου).  - Ηθμός.  - Σωλήνας εκλεπτυσμένος με συγκολλημένη άκρη.  - Λεκάνη.  - Μηχανή κοπής κρέατος.  - Στερεοσκοπικό μικροσκόπιο.  - Υγρό πέψεως με την εξής σύνθεση: 10 γρ. πεψίνης (1200 E/g), 5 χιλιοστόλιτρα HCL (τουλάχιστο 37%) να συμπληρωθεί 1 λίτρο με τρεχούμενο ύδωρ β) Δειγματοληψία 1. Όταν τα σφάγια είναι ολόκληρα, λαμβάνεται δείγμα τουλάχιστο 20 γραμ. σε ένα από τους στύλους του διαφράγματος στη ζώνη που ευρίσκεται μεταξύ της μυώδους και της τενοντώδους μοίρας- εάν δεν υπάρχει στύλος του διαφράγματος λαμβάνεται η αυτή ποσότης στο  τμήμα του διαφράγματος που ευρίσκεται κοντά στα πλευρά ή το στέρνο ή από τον μυ της γλώσσας ή τους μασητήρες μυς ή ακόμη από τους κοιλιακούς μυς.  2. Για τα τμήματα του κρέατος, λαμβάνεται δείγμα τουλάχιστο 20 γραμ. από τους σκελετικούς μυς, που περιέχουν ελάχιστο λίπος και όσο είναι δυνατό, κοντά στα οστά ή τους τένοντες.  γ) Μέθοδος Για την εξέταση ομαδικού δείγματος που προέρχεται από δέκα χοίρους, λαμβάνεται δείγμα βάρους 10 γραμ. από κάθε ατομικό δείγμα (20 γραμ.). Τα εναπομένοντα 10 γραμ. φυλάσσονται για ατομική εξέταση η οποία θα καταστεί ενδεχομένως αναγκαία.  Δέκα δείγματα 10 γραμ. το κάθε ένα συγκεντρώνονται σε ένα ομαδικό δείγμα, τεμαχίζονται με μηχανή κοπής κρέατος (διάμετρος των οπών 2 χιλιοστόμ.) και τοποθετούνται, χωρίς να στοιβάζονται, μέσα στο κόσκινο που περιέχει ηθμό. Το κόσκινο αναρτάται μέσα σε  ένα χωνίο που συνδέεται με ένα τεμάχιο σωλήνα από ελαστικό προς ένα εκλεπτυσμένο σωλήνα με συγκολλημένη άκρη- το χωνίο πληρούται με υγρό πέψεως μέχρις ότου το προς ανάλυψη υλικό καλυφθεί εξ ολοκλήρου. Η σχέση υλικού αναλύσεως/υγρού πέψεως πρέπει να  είναι από 1/30 περίπου.  Μετά από επώαση 18 έως 20 ωρών σε 37 έως 39o Κελσίου ο εκλεπτυσμένος σωλήνας αποσυνδέεται. Αποβάλλεται με προσοχή το υγρό που επιπλέει μέσα σε αυτόν το σωλήνα και συλλέγεται εντός κάψης το ίζημα το οποίο εκπλένεται με προσοχή. Αναζητείται η παρουσία  τριχινών με στερεοσκοπικό μικροσκόπιο με μεγέθυνση 20 μέχρι 40 φορές.  Σε περίπτωση θετικού ή αμφιβόλου αποτελέσματος κατά την ανάλυση ομαδικού δείγματος, γίνεται ατομική ανάληψη των εναπομενόντων δειγμάτων, αυξημένων κατά 20 γραμ. που λαμβάνονται από κάθε χοίρο ή στην περίπτωση που πρόκειται για τεχάχια κρέατος, αυξημένων  κατά 20 γραμ. που λαμβάνονται από κάθε τεμάχιο σύμφωνα με το σημείο β).   ΙΙΙ. ΜΕΘΟΔΟΣ ΤΕΧΝΗΤΗΣ ΠΕΨΕΩΣ ΟΜΑΔΙΚΩΝ ΔΕΙΓΜΑΤΩΝ  α) Συσκευές και αντιδραστικά - Μαχαίρι και λαβίδες για τη λήψη των δειγμάτων.  - Μηχανή κοπής κρέατος της οποίας οι οπές θα πρέπει να έχουν διάμετρο συμπεριλαμβανομένη μεταξύ 2 και 3 χιλιοστομέτρων.  - Φιάλη Erlenmeyer των 3 λίτρων εφοδιασμένη με πώμα από ελαστικό ή από βάτα (νήματα βάμβακος).  - Κωνικό χωνίο διαχωρισμού περιεκτικότητος 2 000 χιλιοστολίτρων.  - Κοινό στήριγμα με πόδι σχήματος Α, μήκους 28 εκατ., εφοδιασμένο με στέλεχος 80 εκατοστομέτρων.  - Δακτύλιο των 10 έως 11 εκατοστ. που δύναται να τοποθετείται επάνω στο στήριγμα.  - Λαβίδα που φέρει πλατεία σιαγόνα (23 x 40 χιλιοστόμετρα) η οποία δύναται να συνδέεται με το στήριγμα με τη βοήθεια διπλού καλύμματος (Manchon).  - Κόσκινο Endecott αριθ. 80 (λεπτότης ανοιγμάτων δικτυωτού: 117) εξωτερικής διαμέτρου 11 εκατ. εφοδιασμένο με δικτυωτό από ορείχαλκο ή ανοξείδωτο χάλυβα.  - Πλαστικό χωνίο εσωτερικής διαμέτρου τουλάχιστο 12 εκατοστομέτρων.  - Μικροσκόπιο κοινής αναλύσεως (μεγέθυνση 40 φορές) εφοδιασμένο με το συνήθη λαμπτήρα του ή διοφθάλμιο κοινό μικροσκόπιο (μεγέθυνση 40 φορές).  - Τριχινοσκόπιο εφοδιασμένο με οριζόντια τράπεζα για το συμπιεστή.  - Σε περίπτωση χρησιμοποιήσεως του τριχινοσκοπίου: λεκάνη για την καταμέτρηση των προνυμφών του αυτού εξωτερικού σχήματος με το συμπιεστή και όγκου κατά προσέγγιση 60 έως 65 κυβικών εκατοστομ. Η λεκάνη δύναται να είναι ως εξής:  Το σχήμα της λεκάνης αντιστοιχεί σε υάλινη πλάκα μήκους 23 εκατοστομ. και του αυτού πάχους με εκείνο μιας μόνο πλάκας κοινού συμπιεστού. Το πλάτος είναι, εν τούτοις, μικρότερο π.χ. 4,5 εκατοστομ., για να επιτρέπει την τοποθέτηση υάλινης πλάκας πάχους 2  χιλιοστομ. ύψους 1,8 εκατοστ. επάνω σε κάθε μία από τις μεγάλες πλευρές της πλάκας του πυθμένα.  Η λεκάνη κλείεται στα άκρα με δύο υάλινες πλάκες που εφραμόζονται απ' ευθείας επί της πλάκας του πυθμένος και έχουν μήκος 5 εκατοστ., ύψος 1 εκατοστομ. και πάχος 2 χιλιοστομ. Με τις συνθήκες αυτές, το ύψος της λεκάνης μετρούμενο εσωτερικά, θα είναι  περίπου 1 εκατοστομ.  Οι πλάκες σταθεροποιούνται με τη βοήθεια κοινής κόλλας για την ύαλο. Μία ζώνη, κατά προσέγγιση 2,8 εκατοστομ. στα δύο άκρα της πλάκας του πυθμένος αφήνεται ελεύθερη για προστασία και για να καταστεί ευχερής ο χειρισμός της λεκάνης που έχει πληρωθεί.  Ο συνολικός όγκος της λεκάνης είναι περίπου 60 έως 65 κυβικά εκατοστόμετρα.  - Σε περίπτωση χρησιμοποιήσεως του μικροσκοπίου, πρέπει να διατίθεται μία σειρά τρυβλίων Petri διαμέτρου 9 εκατοστ.  - Ένας καταμετρητής (Speedmarker) για να οροθετεί στον πυθμένα των τρυβλίων Petri, τετράγωνες ζώνες εξετάσεως 1 εκατ.  - Περισσότερα δοχεία απορριμμάτων των 10 λίτρων για να χρησιμοποιούνται κατά τον καθαρισμό με φορμόλη των συσκευών και για το υγρό πέψεως που εναπομένει σε περίπτωση θετικού αποτελέσματος.  - Συμπυκνωμένο υδροχλωρικό οξύ (37%).  - Πεψίνη Merck σε κόνη των 30 000 μονάδων κατά γραμμάριο ή πεψίνη η οποία προέρχεται από άλλη επιχείρηση αλλά που έχει γνωστή πυκνότητα.  - Ένα ή δύο δίσκους που δύνανται να περιλαμβάνουν 100 δείγματα κρέατος, περίπου 2 γραμμαρίων.  β) Λήψη δειγμάτων 1. Όταν τα σφάγια είναι ολόκληρα, λαμβάνεται δείγμα κατά προσέγγιση 2 γραμμαρίων από έναν από τους στύλους του διαφράγματος στη ζώνη που ευρίσκεται μεταξύ μυώδους και τενοντώδους μοίρας- εάν δεν υπάρχουν στύλοι του διαφράγματος, λαμβάνεται η αυτή  ποσότητα από το τμήμα του διαφράγματος που ευρίσκεται κοντά στα πλευρά ή το στέρνο ή από τον μυ της γλώσσας ή τους μασητήρες μυς ή ακόμη από τους κοιλιακούς μυς.  2. Για τα τεμάχια του κρέατος, λαμβάνεται δείγμα κατά προσέγγιση 2 γραμμαρίων από τους σκελετικούς μυς, που περιέχουν ελάχιστο λίπος και όσο το δυνατό κοντά στα οστά ή τους τένοντες.  γ) Μέθοδος Δείγμα κατά προσέγγιση 1 γραμμ. λαμβάνεται από κάθε ένα από τα 100 ατομικά δείγματα που προέρχονται από τους χοίρους. Το ομαδικό δείγμα περνά μία φορά από τη μηχανή κοπής κρέατος. Το κρέας με μορφή μιττωτού, τοποθετείται μέσα στη φιάλη του Erlenmeyer  των 3 λίτρων ταυτόχρονα με 7 γραμμ. πεψίνης και καλύπτεται με 2 λίτρα ύδατος (υδραγωγείου) που έχει θερμανθεί σε θερμοκρασία κατά προσέγγιση από 37 έως 40o Κελσίου και 25 χιλιοστόλιτρα συμπεπυκνωμένου χλωρικού οξέος. Αναταράσσεται το μίγμα για να  διαλυθεί η πεψίνη.  Το pH του διαλύματος είναι τότε περίπου 1,5 έως 2.  - Για την πέψη, η φιάλη Erlenmeyer τοποθετείται σε κλίβανο σε 37o Κελσίου για 4 ώρες περίπου. Κατά τη διάρκεια του χρονικού αυτού διαστήματος, αναταράσσεται τακτικά, επί παραδείγματι, μία ή δύο φορές την ώρα.  - Η διάλυση η οποία έχει υποστεί την πέψη, διηθείται με τη βοήθεια του κοσκίνου μέσω του κωνικού χωνίου διαχωρισμού των 2 λίτρων και αφήνεται σε ηρεμία επί του στηρίγματος για μία ώρα τουλάχιστον.  - Συνολικός όγκος κατά προσέγγιση 45 κυβικών εκατοστ. μεταγγίζεται από το χωνίο και κατανέμεται σε τρία τρυβλία Petri που ο πυθμένας τους διαιρείται σε τετράγωνα με πλευρά 1 εκατοστομ. ανά 15 εκατοστόμετρα κατά τρυβλίο.  - Κάθε τρυβλίο Petri εξετάζεται λεπτομερειακά στο μικροσκόπιο για την αποκάλυψη των προνυμφών (μεγέθυνση 40 φορές περίπου).  - Σε περίπτωση χρησιμοποιήσεως λεκανών για την καταμέτρηση των προνυμφών, τα 45 κυβ. εκατοστ. κατανέμονται σε δύο λεκάνες και εξετάζονται στο τριχινοσκόπιο.  - Οι προνύμφες εμφανίζονται στο ίζημα ως οργανισμοί που δύναται να εξακριβώνεται η ταυτότης τους και εάν το ύδωρ είναι χλιαρό, παρατηρούνται συχνά οι αναδιπλώσεις και ευθυγραμμίσεις του σπειροειδούς.  Σε περίπτωση που δημιουργείται ίζημα με ανεπαρκή διαφάνεια, το ίζημα καθαρίζεται με έκπλυση. Το τελικό δείγμα των 45 χιλιοστολίτρων χύνεται εντός σωλήνος με στρογγυλό πυθμένα για να υποστεί καθίζηση για 15 λεπτά. Το υγρό που επιπλέει αφαιρείται με  αναρρόφηση, με προσοχή, και το ίζημα διαλύεται εντός 45 χιλιοστολίτρων ύδατος της βρύσης.  Μετά από ένα νέο χρονικό διάστημα καθιζήσεως 15 λεπτών, το υγρό που επιπλέει αφαιρείται εκ νέου με αναρρόφηση, με προσοχή και το ίζημα εκπλύνεται με επιμέλεια με 20 χιλιοστόλιτρα περίπου ύδατος της βρύσης εντός τρυβλίου Petri και εν συνεχεία εξετάζεται.   Σε περίπτωση θετικού ή αμφιβόλου αποτελέσματος μιας αναλύσεως ομαδικού δείγματος, αναλύονται ατομικά τα εναπομένοντα δείγματα, αυξημένα κατά 20 γραμ. που λαμβάνονται από κάθε χοίρο ή στην περίπτωση κατά την οποία πρόκειται για τεμάχια κρέατος, αυξημένα  κατά 20 γραμ. που λαμβάνονται από κάθε τεμάχιο, σύμφωνα με το σημείο β).       ΠΑΡΑΡΤΗΜΑ ΙΙ   ΚΕΦΑΛΑΙΟ Ι ΟΡΟΙ ΣΤΟΥΣ ΟΠΟΙΟΥΣ ΠΡΕΠΕΙ ΝΑ ΑΝΤΑΠΟΚΡΙΝΟΝΤΑΙ ΤΑ ΕΡΓΑΣΤΗΡΙΑ ΤΡΙΧΙΝΟΣΚΟΠΗΣΕΩΣ  1. Τα εργαστήρια τριχινοσκοπήσεως πρέπει να ευρίσκοναι κοντά στους χώρους σφαγής των χοίρων και να διαθέτουν τουλάχιστον:  α) Χώρο επαρκώς εξοπλισμένο που κλειδώνει, για την παρασκευή των παρασκευασμάτων- οι τοίχοι θα είναι λείοι, με επένδυση ή βαφή ύψους τουλάχιστο δύο μέτρων που δύναται να πλένεται και ανοικτού χρώματος. Για κάθε χρησιμοποιούμενη μέθοδο θα προβλέπεται  χώρος παρασκευής.  β) Χώρο για την τριχινοσκόπηση και την μικροσκοπική εξέταση επαρκώς εξοπλισμένο που κλειδώνει.  γ) Εξοπλισμό με δυνατότητα επαρκούς αερισμού και εάν είναι αναγκαίο εγκατάσταση κλιματισμού που επιτρέπει την επίτευξη θερμοκρασίας περιβάλλοντος που δεν υπερβαίνει τους + 25o Κελσίου.  δ) Ικανοποιητικό φυσικό ή τεχνητό φωτισμό που δεν αλλοιώνει τα χρώματα- να αποφεύγεται το έντονο ηλιακό φώς.  ε) Επαρκή εξοπλισμό για τον καθαρισμό και την απολύμανση των χειρών στον χώρο παρασκευής.  στ) Μέσα συσκοτίσεως των χώρων εξετάσεως.  ζ) Ενδεχομένως, ψυκτική εγκατάσταση για τη συντήρηση των δειγμάτων κρέατος.  η) Αίθουσα με ύδωρ για τον καθαρισμό και την απολύμανση του υλικού εξετάσεως (επί παραδείγματι δοχεία για δειγματοληψία, συμπιεστές, μαχαίρια και ψαλίδια) εφοδιασμένη:  - με επένδυση δαπέδου από αδιάβροχα και άσηπτα υλικά, δυναμένη να καθαρίζεται και απολυμαίνεται εύκολα,  - με τοίχους λείους με επένδυση ή βαφή ύψους κατ' ελάχιστο όριο 2 μέτρων, δυναμένη να πλένεται και ανοικτού χρώματος.  ι) Νιπτήρες που τροφοδοτούνται με πόσιμο τρεχούμενο ύδωρ, ψυχρό και θερμό, εφοδιασμένους με προϊόντα καθαρισμού και απολυμάνσεως και χειρόμακτρα μιας χρήσεως.  κ) Δοχεία στεγανά, ανθεκτικά στη διάβρωση, εφοδιασμένα με καλύμματα που κλείνουν ερμητικά, τα οποία κατασκευάζονται κατά τρόπο ώστε να παρεμποδίζουν κάθε μη εγκεκριμένη αφαίρεση του περιεχομένου και προορίζονται για τη συλλογή των υπολειμμάτων των  δειγμάτων.  λ) Εγκατάσταση για τον ανεφοδιασμό σε επαρκείς ποσότητες ποσίμου ύδατος, ψυχρού ή θερμού.  μ) Σύστημα αποχετευτικό για τα υπολειμματικά ύδατα σύμφωνα με τις προδιαγραφές που διέπουν τις εγκρίσεις των σφαγείων.  ν) Κατάλληλες συσκευές για την προστασία από τα ανεπιθύμητα ζώα ως τα έντομα, τα τρωκτικά κλπ.   ΚΕΦΑΛΑΙΟ ΙΙ ΠΡΟΔΙΑΓΡΑΦΕΣ ΠΟΥ ΕΦΑΡΜΟΖΟΝΤΑΙ ΣΤΟ ΠΡΟΣΩΠΙΚΟ, ΣΤΟΥΣ ΧΩΡΟΥΣ, ΣΤΟ ΥΛΙΚΟ ΚΑΙ ΣΤΑ ΕΡΓΑΛΕΙΑ ΤΩΝ ΕΡΓΑΣΤΗΡΙΩΝ ΤΡΙΧΙΝΟΣΚΟΠΗΣΕΩΣ  2. Απαιτείται πάντοτε η πλέον τέλεια καθαριότης του προσωπικού του εργαστηρίου, των χώρων, του υλικού και των εργαλείων.   α) Το προσωπικό πρέπει ιδίως να φέρει καθαρά ενδύματα εργασίας και να πλένει τα χέρια πολλές φορές κατά τη διάρκεια της αυτής εργάσιμης ημέρας καθώς και σε κάθε επανάληψη της εργασίας.  β) Κανέα ζώο δεν πρέπει να εισέρχεται στα εργαστήρια τριχινοσκοπήσεως.  γ) Το υλικό και τα εργαλεία που χρησιμοποιούνται για την εργασία πρέπει να διατηρούνται σε καλή κατάσταση συντηρήσεως και καθαριότητος- αυτά πρέπει να καθαρίζονται και να απολυμαίνονται με επιμέλεια πολλές φορές κατά τη διάρκεια της αυτής εργασίμου  ημέρας καθώς και κατά τη λήξη των εργασιών της ημέρας.  3. Η χρησιμοποίηση ποσίμου ύδατος απαιτείται για όλες τις χρήσεις.  4. Ως προς την κατάσταση υγείας του προσωπικού που ασχολείται με δειγματοληψία κρέατος προκειμένου να εξετασθούν, εφαρμόζονται οι διατάξεις που προβλέπονται στο παράρτημα Β κεφάλαιο IV σημεία 11 και 12 της οδηγίας 72/462/ΕΟΚ.  5. Τα απαραίτητα για την εξέταση δείγματα κρέατος πρέπει να λαμβάνονται αμέσως μετά τη σφαγή και να εξετάζονται αμέσως στο εργαστήριο τριχινοσκοπήσεως του σφαγείου.  Απαγορεύεται η διενέργεια της εξετάσεως αυτής εκτός του σφαγείου στο οποίο έχουν σφαγεί τα ζώα.  6. Για την αποφυγή της κοπώσεως και των συνεπειών της, πρέπει να διενεργούνται σύντομα διαλείμματα για το προσωπικό ελέγχου.   ΚΕΦΑΛΑΙΟ ΙΙΙ ΠΡΟΔΙΑΓΡΑΦΕΣ ΠΟΥ ΑΦΟΡΟΥΝ ΤΑ ΤΡΙΧΙΝΟΣΚΟΠΙΑ  Η συγκρότηση και ο τύπος του τριχινοσκοπίου πρέπει να πληρούν τα ακόλουθα ελάχιστα κριτήρια:  1. Εύκολη χρήση.  2. Ισχυρός φωτισμός:  - πρέπει τα αποτελέσματα του ελέγχου να είναι ακριβή έστω και εάν οι χώροι δεν είναι πλήρως συσκοτισμένοι,  - η φωτεινή πηγή θα είναι λαμπτήρ προβολής των 100W (12V).  3. Επαρκής μεγέθυνση:  - μεγέθυνση κανονικής εργασίας: 50 φορές,  - μεγέθυνση 80 έως 100 φορές για μία βέβαιη εξακρίβωση της ταυτότητος των αντικειμένων που δεν εξακριβώνεται καλά με τη μεγέθυνση κανονικής εργασίας.  4. Διαχωριστική δύναμη - κάθε μεγέθυνση πρέπει να δίδει σαφή, ακριβή εικόνα, καθαρού χρώματος.  5. Συσκευή αλλαγής μεγεθύνσεως:  - κάθε αλλαγή μεγεθύνσεως πρέπει να συνοδεύεται με αυτόματη προσαρμογή της φωτεινότητος της εικόνος.  6. Αύξηση του κοντράστ:  - ο συμπυκνωτής πρέπει να είναι εφοδιασμένος με διάφραγμα με ίριδα που επιτρέπει την ενίσχυση των κοντράστ για μία σε βάθος εξέταση των δυσκόλων περιπτώσεων,  - το διάφραγμα με ίριδα πρέπει να ρυθμίζεται εύκολα (επί παραδείγματι ρυθμιστικός μοχλός που είναι σταθεροποιημένος στην τράπεζα του τριχινοσκοπίου).  7. Ευκολία ρυθμίσεως:  - ταχεία ρύθμιση με δακτύλιο ρυθμίσεως,  - λεπτή ρύθμιση με ρυθμιστικό μοχλό.  8. Ρύθμιση της τάσεως:  - που επιτρέπει την απόκτηση του επιθυμητού φωτισμού στη δεδομένη θέση.  9. Μετακίνηση του συμπιεστού προς μία κατεύθυνση:  - ένα σύστημα αυτομάτου ανασχέσεως πρέπει να εξασφαλίζει την μετακίνηση του συμπιεστού προς μία μόνο κατεύθυνση για να παρεμποδίζει κάθε άκαιρη μετατόπιση.  10. Ελεύθερη θέα προς την επιφάνεια προβολής.  11. Επιφάνεια προβολής:  - διάμετρος τουλάχιστο 54 εκατοστομέτρων,  - μεγάλη δύναμη αντακλάσεως,  - με διάρκεια,  - δυναμένη να αποσυνδέεται,  - δυναμένη εύκολα να καθαρίζεται.       ΠΑΡΑΡΤΗΜΑ ΙΙΙ   ΣΗΜΑΝΣΗ ΚΡΕΑΤΩΝ ΠΟΥ ΕΧΟΥΝ ΥΠΟΒΛΗΘΕΙ ΣΕ ΤΡΙΧΙΝΟΣΚΟΠΗΣΗ  1. Η σήμανση των κρεάτων πρέπει να πραγματοποιείται με την ευθύνη του επισήμου κτηνιάτρου. Προς τούτο, αυτός φυλάσσει και διατηρεί:  - τα εργαλεία που προορίζονται για τη σήμανση- δύναται να τα παραδώσει στο βοηθητικό προσωπικό μόνο κατά τη στιγμή της σημάνσεως και για το αναγκαίο προς τούτο χρονικό διάστημα,  - τις σφραγίδες-πλακίδια για τις οποίες γίνεται μνεία στον αριθ. 5. Οι σφραγίδες-πλακίδια παραδίδονται στο βοηθητικό προσωπικό κατά το χρόνο κατά τον οποίο πρέπει να χρησιμοποιηθούν και σε αριθμό που ανταποκρίνεται στις ανάγκες.  2. Η σήμανση πρέπει να είναι σφραγίς στρογγύλου σχήματος που έχει διάμετρο 2,5 εκατοστομέτρων. Στη σφραγίδα πρέπει να αναγράφονται οι ακόλουθες ενδείξεις, με χαρακτήρες απόλυτα ευανάγνωστους- - προς το κέντρο, το κεφαλαίο γράμμα Τ το οποίο έχει μήκος 1 εκατοστόμετρο και 0,2 εκατοστ. πλάτος,  - κάτω από το προαναφερόμενο γράμμα Τ ένα από τα αρχικά CEE, EEG, EWG, EOF, EEC ή ΕΟΚ. Τα γράμματα πρέπει να έχουν ύψος 0,4 εκατοστ.  3. Τα σφάγια σημαίνονται δια μελάνης ή δια πυρός, στην εσωτερική επιφάνεια των μηρών σύμφωνα με την παράγραφο 2.  4. Οι κεφαλές σημαίνονται δια μελάνης ή δια πυρός, με σφραγίδα που ανταποκρίνεται στις προδιαγραφές της παραγράφου 2. Τα τεμάχια, εξαιρέσει αυτών που αποκλείονται από τη σήμανση καταλληλότητος δυνάμει της παραγράφου 43 του κεφαλαίου Χ παράρτημα Β της  οδηγίας 72/462/ΕΟΚ, που λαμβάνονται σε εργαστήρια τεμαχισμού από σφάγια τα οποία έχουν σημανθεί κανονικά, πρέπει, εφ' όσον αυτά δεν φέρουν σφραγίδα να σημαίνονται, και τούτο πριν από την εναπόθεση της σφραγίδος καταλληλότητος, σύμφωνα με την παράγραφο  2.  Η ετικέττα που προβλέπεται στο δεύτερο εδάφιο της προαναφερομένης παραγράφου 43 πρέπει να ανταποκρίνεται στους όρους της κατωτέρω παραγράφου 6.  5. Η σήμανση δύναται επίσης να πραγματοποιείται με σφραγίδα ή πλακίδιο στρογγύλου σχήματος. Αυτή η σφραγίς-πλακίδιο που πρέπει να τοποθετείται επάνω σε κάθε τεμάχιο ή κάθε σφάγιο πρέπει να είναι τέτοια ώστε η εκ νέου χρήση της να καθίσταται αδύνατη-  αυτή πρέπει να αποτελείται από ανθεκτικά υλικά που ανταποκρίνονται σ' όλες τις απαιτήσεις της υγιεινής. Επάνω στη σφραγίδα-πλακίδιο πρέπει να αναγράφονται οι ακόλουθες ενδείξεις με χαρακτήρες απόλυτα ευανάγνωστους:  - προς το κέντρο, το κεφαλαίο γράμμα Τ,  - κάτω από το προαναφερόμενο γράμμα Τ, ένα από τα αρχικά CEE, EEG, EWG, EOF EEC ή ΕΟΚ.  6. Επάνω στην ετικέττα που προβλέπεται στην παράγραφο 44 κεφάλαιο Χ παράρτημα Β της αναφερομένης στο σημείο 4 οδηγίας πρέπει να εμφαίνεται, εκτός της σφραγίδος καταλληλότητος και μία σφραγίδα ευανάγνωστη που είναι αντίγραφο της σφραγίδος που προβλέπεται  στην παράγραφο 2.       ΠΑΡΑΡΤΗΜΑ IV   ΣΥΝΤΗΡΗΣΗ ΔΙΑ ΤΟΥ ΨΥΧΟΥΣ  1. Τα εισαγόμενα ως κατεψυγμένα κρέατα διατηρούνται σ' αυτή την κατάσταση.  2. Η τεχνική εγκατάσταση και η τροφοδοσία δι' ενεργείας του ψυκτικού θαλάμου πρέπει να είναι τέτοιες ώστε η θερμοκρασία που αναφέρεται στο σημείο 6 να επιτυγχάνεται εντός των συντομοτέρων προθεσμιών και να διατηρείται σε όλα τα σημεία του ψυκτικού  θαλάμου καθώς και του κρέατος.  3. Όλα τα μονωτικά μέσα συσκευασίας πρέπει να αφαιρούνται πριν από την κατάψυξη, εκτός του κρέατος το οποίο, κατά την εισαγωγή του στον ψυκτικό θάλαμο, έχει ήδη επιτύχει, σε όλα τα τμήματά του, τη θερμοκρασία που αναφέρεται στο σημείο 6.  4. Οι παρτίδες πρέπει να διατηρούνται χωριστά στον ψυκτικό θάλαμο και να φυλάσσονται κλειδωμένες.  5. Για κάθε παρτίδα, πρέπει να σημειώνονται η ημέρα και η ώρα εισαγωγής στον ψυκτικό θάλαμο.  6. Η θερμοκρασία στον ψυκτικό θάλαμο πρέπει να φθάνει τουλάχιστο τους  25o Κελσίου- πρέπει να εξακριβώνεται με συσκευές θερμοηλεκτρικής μετρήσεως των οποίων η ακρίβεια ελέγχεται και καταγράφεται συνεχώς. Δεν πρέπει να μετράται, απ' ευθείας, το ρεύμα του  ψυχρού αέρα. Οι συσκευές μετρήσεως πρέπει να φυλάσσονται κλειδωμένες. Οι καταγραφικές ταινίες πρέπει να φέρουν την ένδειξη των αντιστοίχων αριθμού του βιβλίου ελέγχου των κρεάτων κατά την εισαγωγή, καθώς και την ημέρα και ώρα ενάρξεως και πέρατος της  καταψύξεως και να διατηρούνται για ένα έτος.  7. Τα κρέατα που η διάμετρός τους ή το πάχος τους είναι ίσο ή κατώτερο των 25 εκατοστ. πρέπει να καταψύχονται, χωρίς διακοπή, για 240 ώρες τουλάχιστο και εκείνα που η διάμετρός τους ή το πάχος τους συμπεριλαμβάνεται μεταξύ 25 εκατοστομ. και 50 εκατ. για  480 ώρες τουλάχιστον. Τα κρέατα που η διάμετρός τους ή το πάχος τους είναι ανώτερο των διαστάσεων αυτών, δεν πρέπει να υποβάλλονται σε αυτή τη μέθοδο καταψύξεως. Η διάρκεια καταψύξεως υπολογίζεται από τη στιγμή κατά την οποία η θερμοκρασία που  αναφέρεται στο σημείο 6 επιτυγχάνεται στο θάλαμο καταψύξεως.


Avis juridique important

|

31995L0007

Οδηγία 95/7/ΕΚ του Συμβουλίου της 10ης Απριλίου 1995 για την τροποποίηση της οδηγίας 77/388/ΕΟΚ και για τη λήψη μέτρων απλούστευσης στον τομέα του φόρου προστιθέμενης αξίας — πεδίο εφαρμογής ορισμένων απαλλαγών και πρακτικές λεπτομέρειες εφαρμογής τους

Επίσημη Εφημερίδα αριθ. L 102 της 05/05/1995 σ. 0018 - 0024

ΟΔΗΓΙΑ  95/7/ΕΚ ΤΟΥ ΣΥΜΒΟΥΛΙΟΥ της 10ης Απριλίου 1995 για την τροποποίηση της οδηγίας 77/388/ΕΟΚ και για τη  λήψη μέτρων απλούστευσης στον τομέα του φόρου προστιθέμενης αξίας - πεδίο εφαρμογής ορισμένων  απαλλαγών και πρακτικές λεπτομέρειες εφαρμογής τουςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ  ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 99, την πρόταση της Επιτροπής, τη γνώμη του Ευρωπαϊκού Κοινοβουλίου, τη γνώμη της Οικονομικής και Κοινωνικής Επιτροπής, Εκτιμώντας: ότι η λειτουργία της εσωτερικής αγοράς μπορεί να βελτιωθεί με τον καθορισμό κοινών κανόνων που θα  προσδιορίζουν το πεδίο και τις λεπτομέρειες εφαρμογής ορισμένων από τις απαλλαγές που προβλέπονται  στο αρθρο 14 παράγραφος 1, στο άρθρο 15 σημείο 2 και στο άρθρο 16 παράγραφος 1 της έκτης οδηγίας  77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών,  των σχετικών με τους φόρους κύκλου εργασιών - κοινό σύστημα φόρου προστιθέμενης αξίας: ομοιόμορφη  φορολογική βάση  (1) 7 ότι ο καθορισμός αυτών των κοινών κανόνων προβλέπεται από την εν λόγω  οδηγία, ιδίως στο άρθρο 14 παράγραφος 2 και στο άρθρο 16 παράγραφος 3 7 ότι το άρθρο 3 της οδηγίας 92/111/ΕΟΚ του Συμβουλίου της 14ης Δεκεμβρίου 1992 για την τροποποίηση  της οδηγίας 77/388/ΕΟΚ και για τη λήψη απλουστεύσεως στον τομέα του φόρου προστιθέμενης αξίας  (2),  προβλέπει τη θέσπιση ειδικών μεθόδων φορολογίας των αλυσσιδωτών πράξεων που πραγματοποιούνται  μεταξύ υποκειμένων στο φόρο 7 ότι τα μέτρα αυτά πρέπει να εξασφαλίζουν τόσο την τήρηση της αρχής  της ουδετερότητας του κοινού συστήματος φόρου προστιθέμενης αξίας ως προς την καταγωγή των αγαθών  και των υπηρεσιών, όσο και το σεβασμό των επιλογών που γίνονται ως προς τις αρχές επιβολής του  φόρου προστιθέμενης αξίας και τον έλεγχό του κατά τη διάρκεια της μεταβατικής περιόδου 7 ότι θα πρέπει να συμπεριληφθούν στη φορολογητέα βάση κατά την εισαγωγή όλα τα παρεπόμενα έξοδα που  προκύπτουν από τη μεταφορά αγαθών προς οποιοδήποτε τόπο προορισμού στην Κοινότητα εφόσον ο τόπος  αυτός είναι γνωστός κατά τη στιγμή που πραγματοποιείται η εισαγωγή 7 ότι, κατά συνέπεια, οι εν λόγω  παροχές υπηρεσιών τυγχάνουν των απαλλαγών που προβλέπονται στο άρθρο 14 παράγραφος 1 στοιχείο θ)  της οδηγίας 77/388/ΕΟΚ 7 ότι το άρθρο 15, σημείο 2 της εν λόγω οδηγίας προβλέπει ότι η Επιτροπή υποβάλλει στο Συμβούλιο  προτάσεις για τον καθορισμό των κοινοτικών φορολογικών κανόνων, οι οποίοι προσδιορίζουν το πεδίο  και τις πρακτικές λεπτομέρειες εφαρμογής των απαλλαγών κατά την εξαγωγή οι οποίες ισχύουν για τις  παραδόσεις αγαθών που μεταφέρουν στις προσωπικές τους αποσκευές οι ταξιδιώτες 7 ότι θα πρέπει η διάρκεια της περιόδου που λαμβάνεται ως βάση υπολογισμού για τους διακανονισμούς οι  οποίοι προβλέπονται στο άρθρο 20 παράγραφος 2 της εν λόγω οδηγίας, να μπορεί να επεκτείνεται μέχρι  τα 20 έτη από τα κράτη μέλη για τα ακίνητα αγαθά επενδύσεως, λαμβανομένης υπόψη της διάρκειας της  οικονομικής τους ζωής 7 ότι θα πρέπει να επιτραπεί στα κράτη μέλη να διατηρήσουν την εφαρμογή του συντελεστή επί του αγαθού  που προέρχεται από εργασίες, τον οποίο επέβαλαν στις εργασίες φασόν την 1η Ιανουαρίου 1993 7 ότι οι κανόνες της εδαφικότητας και οι μέθοδοι φορολόγησης που ισχύουν στον τομέα της παροχής  υπηρεσιών ενδοκοινοτικής μεταφοράς αγαθών λειτουργούν απλά και ικανοποιητικά, τόσο για τους φορείς  όσο και για τις διοικήσεις των κρατών μελών 7 ότι, εξομοιώνοντας με ενδοκοινοτική μεταφορά αγαθών τη μεταφορά που πραγματοποιείται στο εσωτερικό  κράτους μέλους, εφόσον η μεταφορά αυτή συνδέεται άμεσα με μεταφορά που πραγματοποιείται μεταξύ  κρατών μελών, είναι δυνατόν να απλουστευθούν οι αρχές και οι λεπτομέρειες φορολόγησης όχι μόνον  αυτών των παρεχομένων εσωτερικών μεταφορών, αλλά και οι κανόνες που εφαρμόζονται στις παρεπόμενες  υπηρεσίες καθώς και στις υπηρεσίες που παρέχουν οι μεσάζοντες οι οποίοι μεσολαβούν για την παροχή  αυτών των διαφόρων υπηρεσιών 7 ότι ο χαρακτηρισμός ορισμένων εργασιών επί κινητών αγαθών ως εργασιών φασόν αποτελεί πηγή  δυσχερειών και ότι θα πρέπει να καταργηθεί 7 ότι, για να διευκολυνθούν οι ενδοκοινοτικές συναλλαγές στον τομέα των εργασιών επί ενσώματων  κινητών αγαθών, θα πρέπει να τροποποιηθούν οι λεπτομέρειες φορολόγησης των εργασιών αυτών εφόσον  πραγματοποιούνται προς λήπτη ο οποίος διαθέτει αριθμό μητρώου ΦΠΑ σε κράτος μέλος άλλο από εκείνο  της υλικής εκτέλεσης 7 ότι οι διατάξεις που προβλέπονται στο άρθρο 16 παράγραφος 1 τίτλοι Β μέχρι Ε της εν λόγω οδηγίας,  σε συνδυασμό ιδίως με τις διατάξεις που προβλέπονται στο άρθρο 22 παράγραφος 9 για την απαλλαγή από  ορισμένες υποχρεώσεις, παρέχουν τη δυνατότητα επίλυσης των δυσχερειών που αντιμετωπίζουν οι φορείς  οι οποίοι συμμετέχουν σε αλυσσιδωτές πράξεις σχετικές με αγαθά που έχουν τεθεί και διατηρούνται υπό  καθεστώς αποθήκευσης 7 ότι, στα πλαίσια αυτά, θα πρέπει να εξασφαλισθεί ότι η φορολογική μεταχείριση η οποία ισχύει για  τις παραδόσεις αγαθών και τις παροχές υπηρεσιών που αφορούν ορισμένα αγαθά που μπορούν να τεθούν  υπό καθεστώς τελωνειακής αποτεμίευσης μπορεί να εφαρμοσθεί και για τις ίδιες πράξεις οι οποίες  πραγματοποιούνται για αγαθά τα οποία έχουν τεθεί υπό καθεστώς αποθήκευσης άλλο πλην της τελωνειακής  αποταμίευσης 7 ότι οι πράξεις αυτές αφορούν κυρίως τις πρώτες ύλες και άλλα αγαθά διαπραγματεύσιμα στις διεθνείς  προθεσμιακές αγορές και ότι θα πρέπει να καταρτισθεί κατάλογος αγαθών τα οποία καλύπτονται από τις  εν λόγω διατάξεις 7 ότι, με την επιφύλαξη της διαβούλευσης με την επιτροπή ΦΠΑ, ο καθορισμός αυτών των καθεστώτων  αποθήκευσης άλλων πλην της τελωνειακής αποταμίευσης εμπίπτει στην αρμοδιότητα των κρατών μελών 7  ότι θα πρέπει, ωστόσο, να αποκλεισθούν κατ'αρχάς από τα καθεστώτα αυτά τα αγαθά που προορίζονται να  παραδοθούν στο λιανικό εμπόριο 7 ότι θα πρέπει να διευκρινισθούν ορισμένες λεπτομέρειες επιβολής του φόρου κατά την έξοδο από τα  καθεστώτα τα οποία προβλέπονται στο άρθρο 16 παράγραφος 1 τίτλοι Β έως Ε της εν λόγω οδηγίας, ιδίως  όσον αφορά τον υπόχρεο του οφειλόμενου φόρου 7 ότι θα πρέπει να προσδιορισθεί η εμβέλεια του άρθρου 17 παράγραφος 2 στοιχείο α) της εν λόγω  οδηγίας στις διατάξεις που εφαρμόζονται κατά τη διάρκεια της μεταβατικής περιόδου η οποία  αναφέρεται στο άρθρο 28 ιβ) 7 ότι θα πρέπει, συνεπώς, να τροποποιηθεί η οδηγία 77/388/ΕΟΚ, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Η οδηγία 77/388/ΕΟΚ τροποποιείται ως εξής: 1.  στο άρθρο 5, η παράγραφος 5 αντικαθίσταται από το ακόλουθο κείμενο: «5.  Τα κράτη μέλη δύνανται να θεωρούν ως παράδοση, κατά την έννοια της παραγράφου 1, την παράδοση  ορισμένων εργασιών επί ακινήτων.» 7 2.  στο άρθρο 11 τίτλος Β παράγραφος 3 στοιχείο β), το τρίτο εδάφιο αντικαθίσταται από το ακόλουθο  κείμενο: «Περιλαμβάνονται επίσης στη φορολογητέα βάση τα ανωτέρω αναφερόμενα παρεπόμενα έξοδα, όταν  προκύπτουν από τη μεταφορά σε άλλο τόπο προορισμού που ευρίσκεται στο εσωτερικό της Κοινότητας,  εφόσον αυτός ο τελευταίος τόπος είναι γνωστός τη στιγμή κατά την οποία επέρχεται η γενεσιουργός  αιτία του φόρου.» 7 3.  στο άρθρο 15 σημείο 2, το δεύτερο και τρίτο εδάφιο αντικαθίστανται από τα ακόλουθα τρία  εδάφια: «Σε περίπτωση που η παράδοση αφορά αγαθά τα οποία μεταφέρουν οι ταξιδιώτες στις προσωπικές τους  αποσκευές, η απαλλαγή αυτή εφαρμόζεται υπό την προϋπόθεση ότι: -  ο ταξιδιώτης δεν είναι εγκατεστημένος εντός της Κοινότητας, -  τα αγαθά μεταφέρονται εκτός Κοινότητας πριν από την παρέλευση του τρίτου μήνα που έπεται του  μηνός κατά τον οποίο πραγματοποιήθηκε η παράδοση, -  η συνολική αξία της παράδοσης, συμπεριλαμβανομένου του φόρου προστιθέμενης αξίας, υπερβαίνει το  ισόποσο των 175 Ecu σε εθνικό νόμισμα, το οποίο καθορίζεται σύμφωνα με το άρθρο 7 παράγραφος 2 της  οδηγίας 69/169/ΕΟΚ  (*) 7 τα κράτη μέλη δύνανται ωστόσο να απαλλάσσουν μια παράδοση, η συνολική  αξία της οποίας είναι κατώτερη από το ποσό αυτό. Για την εφαρμογή του δευτέρου εδαφίου: -  θεωρείται ως ταξιδιώτης μη εγκατεστημένος εντός της Κοινότητας, ο ταξιδιώτης του οποίου η  κατοικία ή η συνήθης διαμονή δεν ευρίσκεται εντός της Κοινότητας. Για τους σκοπούς της παρούσας  διάταξης, θεωρείται ως «κατοικία ή συνήθης διαμονή», ο τόπος που αναγράφεται ως κατοικία ή συνήθης  διαμονή στο διαβατήριο, στο δελτίο ταυτότητας ή σε οποιοδήποτε άλλο έγγραφο το οποίο αναγνωρίζεται  ως αποδεικτικό ταυτότητας από το κράτος μέλος εντός του οποίου πραγματοποιείται η παράδοση, -  η εξαγωγή αποδεικνύεται μέσω της προσκόμισης τιμολογίου ή άλλου στοιχείου που επέχει θέση  τιμολογίου, το οποίο φέρει θεώρηση του τελωνείου εξόδου από την Κοινότητα. Κάθε κράτος μέλος διαβιβάζει στην Επιτροπή υπόδειγμα των σφραγίδων που χρησιμοποιεί για τη χορήγηση  της θεώρησης η οποία αναφέρεται στη δεύτερη περίπτωση του τρίτου εδαφίου. Η Επιτροπή διαβιβάζει την  πληροφορία αυτή στις φορολογικές αρχές των λοιπών κρατών μελών. » 7 4.  στο άρθρο 20 παράγραφος 2, το τελευταίο εδάφιο αντικαθίσταται από το ακόλουθο κείμενο: «Όσον αφορά τα ακίνητα αγαθά επένδυσης, η διάρκεια της περιόδου που λαμβάνεται ως βάση υπολογισμού  των διακανονισμών μπορεί να επεκτείνεται μέχρι τα 20 έτη.» 7 5.  στο άρθρο 28 παράγραφος 2, προστίθεται το ακόλουθο στοιχείο η): «η)  τα κράτη μέλη τα οποία την 1η Ιανουαρίου 1993 έκαναν χρήση της δυνατότητας που προβλέπεται στο  άρθρο 5 παράγραφος 5 στοιχείο α) όπως ίσχυε κατά την ημερομηνία αυτή, μπορούν να εφαρμόζουν στις  παραδόσεις εργασίας φασόν το συντελεστή που εφαρμόζεται στο αγαθό που προέρχεται από την εκτέλεση  της εργασίας φασόν. Για τους σκοπούς της εφαρμογής της παρούσας διάταξης, θεωρείται ως παράδοση εργασίας φασόν η  παράδοση, από εργολάβο στον πελάτη του ενός κινητού αγαθού που κατασκεύασε ή συναρμολόγησε από  υλικά ή αντικείμενα τα οποία του είχε παραδώσει προς το σκοπό αυτό ο πελάτης, ανεξάρτητα από το αν  ο εργολάβος έχει χρησιμοποιήσει ή όχι και ίδια υλικά.» 7 6.  στο άρθρο 28 α, η παράγραφος 5 τροποποιείται ως εξής: -  η εισαγωγική φράση αντικαθίσταται από το ακόλουθο κείμενο: «Εξομοιώνεται προς παράδοση αγαθών εξ επαχθούς αιτίας:», -  το στοιχείο α) καταργείται, -  στο στοιχείο β) δεύτερο εδάφιο, η τέταρτη περίπτωση καταργείται, -  στο στοιχείο β) δεύτερο εδάφιο, η πέμπτη περίπτωση αντικαθίσταται από το ακόλουθο κείμενο: «-  παροχή υπηρεσίας που πραγματοποιείται προς υποκείμενο στο φόρο, με αντικείμενο εργασίας επί του  αγαθού αυτού, η υλική εκτέλεση των οποίων πραγματοποιείται στο κράτος μέλος άφιξης της αποστολής ή  της μεταφοράς του αγαθού, εφόσον, μετά την εκτέλεση των εργασιών τα αγαθά αποστέλλονται εκ νέου με  προορισμό τον ίδιο υποκείμενο στο φόρο, στο κράτος μέλος από το οποίο είχαν αρχικά αποσταλεί ή  μεταφερθεί.» 7 7.  το άρθρο 28 β τροποποιείται ως εξής: -  στον τίτλο Γ παράγραφος 1, η πρώτη περίπτωση συμπληρώνεται με το ακόλουθο εδάφιο: «Εξομοιώνεται προς ενδοκοινοτική μεταφορά αγαθών, η μεταφορά αγαθών της οποίας ο τόπος αναχώρησης  και ο τόπος άφιξης ευρίσκονται στο εσωτερικό της χώρας, εφόσον η μεταφορά αυτή συνδέεται άμεσα με  μεταφορά αγαθών της οποίας ο τόπος αναχώρησης και ο τόπος άφιξης ευρίσκονται στο έδαφος δύο  διαφορετικών κρατών μελών,» -  προστίθεται ο ακόλουθος τίτλος: «ΣΤ.  Τόπος της παρεχόμενης υπηρεσίας για πραγματογνωμοσύνες ή εργασίες επί ενσώματων κινητών  αγαθών Κατά παρέκκλιση από το άρθρο 9 παράγραφος 2 στοιχείο γ), ο τόπος παροχής υπηρεσιών που έχουν ως  αντικείμενο πραγματογνωμοσύνες ή εργασίες επί ενσώματων κινητών αγαθών, οι οποίες παρέχονται σε  λήπτη ο οποίος διαθέτει αριθμό φορολογικού μητρώου ΦΠΑ σε άλλο κράτος μέλος από εκείνο στο οποίο  εκτελούνται υλικώς οι υπηρεσίες αυτές, λογίζεται ότι ευρίσκεται στο έδαφος του κράτους μέλους στο  οποίο έχει χορηγήσει στο λήπτη της υπηρεσίας τον αριθμό φορολογικού μητρώου ΦΠΑ βάσει του οποίου  του παρασχέθηκε η συγκεκριμένη υπηρεσία. Η παρέκκλιση αυτή δεν εφαρμόζεται όταν τα αγαθά δεν αποτελούν αντικείμενο αποστολής ή μεταφοράς  εκτός του κράτους μέλους στο οποίο εκτελέστηκαν υλικώς οι υπηρεσίες.» 7 8.  στο άρθρο 28 γ, τίτλος Α στοιχείο α) πρώτο εδάφιο διαγράφονται οι όροι «και κατά την έννοια του  άρθρου 28 α παράγραφος 5 στοιχείο α)» 7 9.  στο άρθρο 28 γ, τίτλος Ε, η παράγραφος 1 αντικαθίσταται από το ακόλουθο κείμενο: «1.  Στο άρθρο 16: -  η παράγραφος 1 αντικαθίσταται από το ακόλουθο κείμενο: "1.  Με την επιφύλαξη άλλων κοινοτικών φορολογικών διατάξεων, τα κράτη μέλη έχουν την ευχέρεια, με  την επιφύλαξη της προβλεπόμενης στο άρθρο 29 διαβουλεύσεως, να λαμβάνουν ειδικά μέτρα για να  ανταλλάσσουν τις ακόλουθες πράξεις ή ορισμένες από αυτές, υπό τον όρο ότι οι πράξεις αυτές δεν  αποσκοπούν σε τελική χρήση ή/και κατανάλωση και ότι το ποσό του φόρου προστιθέμενης αξίας που  οφείλεται κατά την έξοδο από τα καθεστώτα ή τις καταστάσεις που αναφέρονται στους τίτλους Α έως Ε,  αντιστοιχεί στο ποσό του φόρου που θα οφειλόταν αν καθεμία από τις πράξεις αυτές είχε φορολογηθεί  στο εσωτερικό της χώρας: Α.  Οι εισαγωγές αγαθών που προορίζονται να τεθούν υπό καθεστώς αποθήκευσης άλλο πλην της  τελωνειακής αποταμίευσης 7 Β.  Οι παραδόσεις αγαθών που προορίζονται: α)  να προσκομιστούν στο τελωνείο και να τεθούν, ενδεχομένως, σε προσωρινή εναπόθεση 7 β)  να τεθούν σε ελεύθερη ζώνη ή ελεύθερη αποθήκη 7 γ)  να τεθούν υπό καθεστώς τελωνειακής αποταμίευσης ή ενεργητικής τελειοποίησης 7 δ)  να γίνουν δεκτά στα χωρικά θαλάσσια ύδατα: -  για να ενσωματωθούν σε εξέδρες γεωτρήσεων ή εκμετάλλευσης, με σκοπό την κατασκευή, επισκευή,  συντήρηση, μετασκευή τους ή τον εξοπλισμό τους, ή για τη σύνδεση αυτών των εξεδρών γεωτρήσεων ή  εκμετάλλευσης με τη ξηρά, -  για τον ανεφοδιασμό αυτών των εξεδρών γεωτρήσεων ή εκμετάλλευσης 7 ε)  να τεθούν, στο εσωτερικό της χώρας, υπό καθεστώς αποθήκευσης άλλο πλην της τελωνειακής  αποταμίευσης. Για τους σκοπούς του παρόντος άρθρου, θεωρούνται ως αποθήκες εκτός της τελωνειακής αποταμίευσης: -  για τα προϊόντα που υπόκεινται σε ειδικούς φόρους κατανάλωσης, οι τόποι που ορίζονται ως  φολορογικές αποθήκες κατά την έννοια του άρθρου 4 στοιχείο β) της οδηγίας 92/12/ΕΟΚ, -  για τα αγαθά πλην των προϊόντων που υπόκεινται σε ειδικούς φόρους κατανάλωσης, οι τόποι που  ορίζονται ως τέτοιοι από τα κράτη μέλη. Τα κράτη μέλη δεν μπορούν ωστόσο να προβλέψουν καθεστώς  αποθήκευσης άλλο πλην της τελωνειακής αποταμίευσης, εφόσον τα αγαθά αυτά προορίζονται να παραδοθούν  στο στάδιο του λιανικού εμπορίου. Ωστόσο, τα κράτη μέλη μπορούν να προβλέψουν τέτοιο καθεστώς για τα αγαθά που προορίζονται προς: -  υποκειμένους στο φόρο για τις ανάγκες παραδόσεων που πραγματοποιούν υπό τους όρους του άρθρου 28  ια), -  ειδικά πρατήρια, κατά την έννοια του άρθρου 28 ια), για τις ανάγκες των παραδόσεων που  πραγματοποιούν για ταξιδιώτες που μεταβαίνουν σε τρίτη χώρα, με αεροπορική πτήση ή θαλάσσια  διαδρομή, και οι οποίες απαλλάσσονται σύμφωνα με το άρθρο 15, -  υποκειμένους στο φόρο για τις ανάγκες παραδόσεων που πραγματοποιούν, για ταξιδιώτες επί  αεροσκάφους ή πλοίου, κατά τη διάρκεια πτήσης ή θαλάσσιας διαδρομής των οποίων ο τόπος άφιξης  ευρίσκεται εκτός της Κοινότητας, -  υποκειμένους στο φόρο για τις ανάγκες παραδόσεων που πραγματοποιούν με απαλλαγή από το φόρο  σύμφωνα με το άρθρο 15 σημείο 10. Οι αναφερόμενοι στα στοιχεία α), β), γ) και δ) τόποι νοούνται όπως ορίζονται από τις ισχύουσες  κοινοτικές τελωνειακές διατάξεις. Γ.  Οι παροχές υπηρεσιών οι συναφείς με τις παραδόσεις αγαθών που αναφέρονται στον τίτλο Β 7 Δ.  Οι παραδόσεις αγαθών και οι παροχές υπηρεσιών που πραγματοποιούνται: α)  στους τόπους που απαριθμούνται στον τίτλο Β στοιχεία α) έως δ), με διατήρηση μιας των  καταστάσεων που αναφέρονται στα ίδια στοιχεία, β)  στους τόπους που απαριθμούνται στον τίτλο Β στοιχείο ε), με διατήρηση, στο εσωτερικό της χώρας,  της κατάστασης που αναφέρεται στο ίδιο στοιχείο. Όταν κάνουν χρήση της δυνατότητας που προβλέπεται στο στοιχείο α) για τις πράξεις που  πραγματοποιούνται στα πλαίσια τελωνειακής αποταμίευσης, τα κράτη μέλη λαμβάνουν τα απαραίτητα μέτρα  για να εξασφαλίσουν τον καθορισμό καθεστώτων αποθήκευσης άλλων πλην της τελωνειακής αποταμίευσης τα  οποία επιτρέπουν την εφαρμογή του στοιχείου β) στις ίδιες πράξεις οι οποίες αφορούν αγαθά  απαριθμούμενα στο παράρτημα Ι και οι οποίες πραγματοποιούνται στα πλαίσια των εν λόγω αποθηκεύσεων  πλην της τελωνειακής αποταμίευσης 7 Ε.  Οι παραδόσεις: -  αγαθών αναφερόμενων στο άρθρο 7 παράγραφος 1 στοιχείο α), με διατήρηση των καθεστώτων προσωρινής  εισαγωγής με πλήρη απαλλαγή από εισαγωγικούς δασμούς ή εξωτερικής διαμετακόμισης, -  αγαθών αναφερόμενων στο άρθρο 7 παράγραφος 1 στοιχείο β), με διατήρηση της διαδικασίας της  εσωτερικής κοινοτικής διαμετακόμισης που προβλέπεται στο άρθρο 33α, καθώς και οι παροχές υπηρεσιών οι συναφείς με τις παραδόσεις αυτές. Κατά παρέκκλιση από το άρθρο 21 παράγραφος 1 στοιχείο α) πρώτο εδάφιο, υπόχρεος στο φόρο, που  οφείλεται σύμφωνα με το πρώτο εδάφιο, είναι το πρόσωπο το οποίο πραγματοποιεί την έξοδο των αγαθών  από τα καθεστώτα ή τις καταστάσεις που απαριθμούνται στην παρούσα παράγραφο. Όταν η έξοδος των αγαθών από τα καθεστώτα ή τις καταστάσεις που αναφέροντι στην παρούσα παράγραφο  καταλήγει σε εισαγωγή κατά την έννοια του άρθρου 7 παράγραφος 3, το κράτος μέλος εισαγωγής λαμβάνει  τα αναγκαία μέτρα για την αποφυγή της διπλής φορολόγησης στο εσωτερικό της χώρας." -  προστίθεται η ακόλουθη παράγραφος 1α: "1α.  Όταν κάνουν χρήση της δυνατότητας που προβλέπεται στην παράγραφο 1, τα κράτη μέλη λαμβάνουν  τα αναγκαία μέτρα για να εξασφαλίζουν ότι οι ενδοκοινοτικές αποκτήσεις αγαθών που προορίζονται να  τεθούν σε ένα από τα καθεστώτα ή σε μία από τις καταστάσεις που αναφέρονται στην παράγραφο 1 τίτλος  Β, διέπονται από τις ίδιες διατάξεις όπως οι παραδόσεις αγαθών που πραγματοποιούνται στο εσωτερικό  της χώρας υπό τους ίδιους όρους."» 7 10.  στο άρθρο 28 στ, παράγραφος 1, το άρθρο 17 παράγραφος 2 στοιχείο α), αντικαθίσταται από το  ακόλουθο κείμενο: «α)  τον οφειλόμενο ή καταβληθέντα στο εσωτερικό της χώρας φόρο προστιθέμενης αξίας για τα αγαθά  που του παραδόθηκαν ή πρόκειται να του παραδοθούν και για τις υπηρεσίες που του παρασχέθηκαν ή  πρόκειται να του παρασχεθούν από άλλον υποκείμενο στο φόρο» 7 11.  στο άρθρο 28 ζ, το άρθρο 21 σημείο 1 στοιχείο β) αντικαθίσταται από το ακόλουθο κείμενο: «β)  από το λήπτη μιας υπηρεσίας αναφερόμενης στο άρθρο 9 παράγραφος 2 στοιχείο ε) ή από το  διαθέτοντα αριθμό φορολογικού μητρώου ΦΠΑ στο εσωτερικό της χώρας λήπτη μιας υπηρεσίας αναφερόμενης  στο άρθρο 28 β τίτλοι Γ, Δ, Ε και ΣΤ, εφόσον η υπηρεσία παρέχεται από υποκείμενο στο φόρο  εγκατεστημένο στο εξωτερικό 7 εντούτοις, τα κράτη μέλη μπορούν να προβλέπουν ότι ο παρέχων την  υπηρεσία είναι αλληλεγγύως υπόχρεος για την καταβολή του φόρου» 7 12.  το άρθρο 28η τροποποιείται ως εξής: «-  στο άρθρο 22 παράγραφος 2, το στοιχείο β) αντικαθίσταται από το ακόλουθο κείμενο: "β)  Κάθε υποκείμενος στο φόρο πρέπει να τηρεί ειδικό βιβλίο όπου θα καταγράφει τα αγαθά που  απέστειλε ή μετέφερε ή τα οποία απεστάλησαν ή μεταφέρθηκαν για λογαριασμό του, εκτός του εδάφους  που ορίζεται στο άρθρο 3 αλλά εντός της Κοινότητας, για τις ανάγκες πράξεων που αναφέρονται το  άρθρο 28 α παράγραφος 5 στοχείο β) πέμπτη, έκτη και έβδομη περίπτωση. Κάθε υποκείμενος στο φόρο πρέπει να τηρεί αρκετά λεπτομερή λογιστική που να επιτρέπει την  εξακρίβωση των αγαθών που του έχουν αποσταλεί από άλλο κράτος μέλος, από ή για λογαριασμό  υποκειμένου στο φόρο που διαθέτει αριθμό φορολογικού μητρώου ΦΠΑ σε αυτό το άλλο κράτος μέλος, και  τα οποία αποτελούν αντικείμενο παροχής υπηρεσίας που αναφέρεται στο άρθρο 9 παράγραφος 2 στοιχείο  γ) τρίτη ή τέταρτη περίπτωση," -  στο άρθρο 22 παράγραφος 3 στοιχείο β) δεύτερο εδάφιο, η πρώτη περίπτωση αντικαθίσταται από το  ακόλουθο κείμενο: "-  όσον αφορά τις πράξεις που αναφέρονται στο άρθρο 28 β τίτλοι Γ, Δ, Ε και ΣΤ, τον αριθμό  φορολογικού μητρώου του υποκειμένου στο φόρο στο εσωτερικό της χώρας καθώς και τον αριθμό  φορολογικού μητρώου του λήπτη, βάσει του οποίου του παρεσχέθη η υπηρεσία," -  στο άρθρο 22 παράγραφος 6 στοιχείο β), το πρώτο εδάφιο αντικαθίσταται από το ακόλουθο κείμενο: "Κάθε υποκείμενος στο φόρο που διαθέτει αριθμό φορολογικού μητρώου ΦΠΑ πρέπει να υποβάλλει επίσης  ανακεφαλαιωτικό πίνακα των αγοραστών με αριθμό φορολογικού μητρώου ΦΠΑ στους οποίους παρέδωσε αγαθά  υπό τις συνθήκες που προβλέπονται στο άρθρο 28 γ τίτλος Α στοιχεία α) και δ) καθώς και των  αποδεκτών των πράξεων οι οποίες αναφέρονται στο πέμπτο εδάφιο, οι οποίοι διαθέτουν αριθμό  φορολογικού μητρώου ΦΠΑ.", -  στο άρθρο 22 παράγραφος 6 στοιχείο β) τρίτο εδάφιο, η δεύτερη περίπτωση αντικαθίσταται από το  ακόλουθο κείμενο: "-  τον αριθμό φορολογικού μητρώου ΦΠΑ τον οποίο διαθέτει κάθε αγοραστής σε άλλο κράτος μέλος και  βάσει του οποίου του παραδόθηκαν τα αγαθά", -  στο άρθρο 22 παράγραφος 6 στοιχείο β), το πέμπτο εδάφιο καταργείται 7» 7 13.  προστίθεται το παράρτημα Ι που περιέχεται στο παράρτημα της παρούσας οδηγίας. Άρθρο 2 1.  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές  διατάξεις για να συμμορφωθούν προς την παρούσα οδηγία την 1η Ιανουαρίου 1996. Πληροφορούν αμέσως  την Επιτροπή σχετικά. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή  συνεδεύονται από τοιαύτη αναφορά κατά την επίσημη δημοσίευσή τους. Οι λεπτομέρειες για την αναφορά  αυτή καθορίζονται από τα κράτη μέλη. 2.  Κατά παρέκκλιση από την παράγραφο 1 πρώτο εδάφιο, τα κράτη μέλη μπορούν να λάβουν τα  νομοθετικά, κανονιστικά και διοικητικά μέτρα προκειμένου να θέσουν σε ισχύ το αργότερο την 1η  Ιανουαρίου 1996 τις διατάξεις που προβλέπονται στο άρθρο 1 σημεία 3, 4 και 9. Επιτρέπεται ωστόσο στην Ομοσπονδιακή Δημοκρατία της Γερμανίας και στο Μεγάλο Δουκάτο του  Λουξεμβούργου να λάβουν τα νομοθετικά, κανονιστικά και διοικητικά μέτρα προκειμένου να θέσουν σε  εφαρμογή τις διατάξεις που προβλέπονται στο άρθρο 1 σημείο 9, το αργότερο την 1η Ιανουαρίου 1997. 3.  Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που  θεσπίζουν στον τομέα του διέπεται από την παρούσα οδηγία. Άρθρο 3 Η παρούσα οδηγία αρχίζει να ισχύει την 20ή ημέρα από τη δημοσίευσή της στην Επίσημη  Εφημερίδα των Ευρωπαϊκών Κοινοτήτων. Άρθρο 4 Η παρούσα οδηγία απευθύνεται στα κράτη μέλη. Λουξεμβούργο, 10 Απριλίου 1995. Για το Συμβούλιο Ο Πρόεδρος A. JUPPΙ (*)  ΕΕ αριθ. L 133 της 4. 6. 1969, σ. 6. Οδηγία όπως τροποποιήθηκε τελευταία  από την οδηγία 94/4/ΕΚ (ΕΕ αριθ. L 60 της 3. 3. 1994, σ. 14). (1)    (2)  ΕΕ αριθ. L 384 της 30. 12. 1992, σ. 47.   ΠΑΡΑΡΤΗΜΑ «ΠΑΡΑΡΤΗΜΑ Ι >ΘΕΣΗ ΠΗΝΑΚΑ>


Avis juridique important

|

31978L0583

Ενάτη οδηγία 78/583/ΕΟΚ του Συμβουλίου της 26ης Ιουνίου 1978 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών

Επίσημη Εφημερίδα αριθ. L 194 της 19/07/1978 σ. 0016 - 0016 Φινλανδική ειδική έκδοση: Κεφάλαιο 9 τόμος 1 σ. 0071  Ελληνική ειδική έκδοση: Κεφάλαιο 09 τόμος 1 σ. 0096  Σουηδική ειδική έκδοση: Κεφάλαιο 9 τόμος 1 σ. 0071  Ισπανική ειδική έκδοση: Κεφάλαιο 09 τόμος 1 σ. 0102  Πορτογαλική ειδική έκδοση : Κεφάλαιο 09 τόμος 1 σ. 0102

 ΕΝΑΤΗ ΟΔΗΓΙΑ ΤΟΥ ΣΥΜΒΟΥΛΙΟΥ   της 26ης Ιουνίου 1978   περί εναρμονίσεως των νομοθεσιών των Κρατών  μελών , των σχετικών με τους φόρους κύκλου  εργασιών    ( 78/583/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη περί ιδρύσεως της  Ευρωπαϊκής Οικονομικής Κοινότητος , και  ιδίως τα άρθρα 99 και 100 ,   την πρόταση της Επιτροπής ,   τη γνώμη της Συνελεύσεως (1) ,   τη γνώμη της Οικονομικής και Κοινωνικής  Επιτροπής (2) ,   Εκτιμώντας :   ότι το άρθρο 1 της έκτης οδηγίας 77/388/ΕΟΚ του  Συμβουλίου της 17ης Μαϊου περί της  εναρμονίσεως των νομοθεσιών των Κρατών μελών των  σχετικών με τους φόρους κύκλου εργασιών -  κοινό σύστημα φόρου προστιθεμένης  αξίας : ομοιόμορφη φορολογική  βάση (3) - ορίζει την 1η Ιανουαρίου 1978  ως τελευταία ημερομηνία πραγματικής εφαρμογής  της στα Κράτη μέλη .   ότι η οδηγία 77/388/ΕΟΚ προβλέπει κοινές  διατάξεις για όλους τους τομείς που  καλύπτονται από το φόρο , προστιθεμένης  αξίας και ότι σε πολλές περιπτώσεις  εναπόκεινται στα Κράτη μέλη να  καθορίζουν τους όρους εφαρμογής των  διατάξεων αυτών ότι , λόγω της  εκτάσεως εφαρμογής της οδηγίας 77/388/ΕΟΚ και  συνεπώς του σημαντικού αριθμού των συναφών  εθνικών ρυθμίσεων , πολλά Κράτη δεν ήσαν  σε θέση να πραγματοποιήσουν εγκαίρως τις  αναγκαίες προσαρμογές προκειμένου να  συμμορφωθούν με την οδηγία 77/388/ΕΟΚ ότι τα  Κράτη μέλη αυτά δεν κατόρθωσαν να  περατώσουν εντός της προβλεφθείσης προθεσμίας  την αναγκαία νομοθετική διαδικασία για να  προσαρμόσουν τη νομοθεσία τους την σχετική  με το φόρο προστιθέμενης αξίας .   ότι τα ενδιαφερόμενα Κράτη μέλη ζητούν  συμπληρωματική προθεσμία για την εφαρμογή  της οδηγίας 77/388/ΕΟΚ ότι , για την  περίπτωση αυτή , μία ανώτατη  προθεσμία δώδεκα μηνών κρίνεται επαρκής .   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   Κατά παρέκκλιση του άρθρου 1 της οδηγίας  77/388/ΕΟΚ παρέχεται η άδεια στη Δανία , στην  Ομοσπονδιακή Δημοκρατία της Γερμανίας , στη  Γαλλία , στην Ιρλανδία , στην Ιταλία ,  στο Λουξεμβούργο και στις Κάτω Χώρες να  θέσουν σε εφαρμογή την εν λόγω  οδηγία το αργότερο την 1η Ιανουαρίου  1979 .   Άρθρο 2   Η Δανία , η Ομοσπονδιακή Δημοκρατία της  Γερμανίας , η Γαλλία , η Ιρλανδία , η  Ιταλία , το Λουξεμβούργο και οι Κάτω  Χώρες είναι αποδέκτες της παρούσης οδηγίας .   Έγινε στο Λουξεμβούργο , στις 26 Ιουνίου 1978 .   Για το Συμβούλιο   Ο Πρόεδρος   K. B. ANDERSEN   (1) ΕΕ αριθ. A 163 της 10 . 7 . 1978 , σ. 68 .   (2) Γνώμη διατυπωθείσα στις 20 και 21  Ιουνίου 1978 ( μη δημοοιευθείσα ακόμη ) .   (3) ΕΕ αριθ. N 145 της 13 . 6 . 1977 , σ. 1 .


title: Οδηγία 2008/46/ΕΚ του Ευρωπαïκού Κοινοβουλίου και του Συμβουλίου, της 23ης Απριλίου 2008 , για την τροποποίηση της οδηγίας 2004/40/ΕΚ περί των ελάχιστων προδιαγραφών υγείας και ασφάλειας όσον αφορά την έκθεση των εργαζομένων σε κινδύνους προερχόμενους από φυσικούς παράγοντες (ηλεκτρομαγνητικά πεδία) (δέκατη όγδοη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)

text:
               26.4.2008

               EL

               Επίσημη Εφημερίδα της Ευρωπαϊκής Ένωσης

               L 114/88

      ΟΔΗΓΊΑ 2008/46/ΕΚ ΤΟΥ ΕΥΡΩΠΑÏΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 23ης Απριλίου 2008
   για την τροποποίηση της οδηγίας 2004/40/ΕΚ περί των ελάχιστων προδιαγραφών υγείας και ασφάλειας όσον αφορά την έκθεση των εργαζομένων σε κινδύνους προερχόμενους από φυσικούς παράγοντες (ηλεκτρομαγνητικά πεδία) (δέκατη όγδοη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)
   TO ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 137 παράγραφος 2,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αφού ζήτησαν τη γνώμη της Επιτροπής των Περιφερειών,
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Η οδηγία 2004/40/ΕΚ του Ευρωπαϊκού Κοινοβουλίου και του Συμβουλίου (3) θεσπίζει ελάχιστες προδιαγραφές υγείας και ασφάλειας για την προστασία των εργαζομένων από τους κινδύνους της έκθεσης σε ηλεκτρομαγνητικά πεδία. Το άρθρο 13 παράγραφος 1 της εν λόγω οδηγίας προβλέπει ότι τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την οδηγία το αργότερο έως τις 30 Απριλίου 2008.

               (2)

               Η οδηγία 2004/40/ΕΚ προβλέπει τιμές ανάληψης δράσης και οριακές τιμές έκθεσης με βάση τις συστάσεις της Διεθνούς Επιτροπής για την Προστασία από τις Μη Ιοντίζουσες Ακτινοβολίες (ICNIRP). Νέες επιστημονικές μελέτες σχετικά με τις επιπτώσεις στην υγεία από την έκθεση σε ηλεκτρομαγνητικές ακτινοβολίες, που δημοσιεύθηκαν μετά την έκδοση της οδηγίας, γνωστοποιήθηκαν στο Ευρωπαϊκό Κοινοβούλιο, στο Συμβούλιο και στην Επιτροπή· τα αποτελέσματα αυτών των μελετών εξετάζονται επί του παρόντος, αφενός, από την ICNIRP στο πλαίσιο της αναθεώρησης των συστάσεών της, η οποία βρίσκεται σε εξέλιξη, και, αφετέρου, από την Παγκόσμια Οργάνωση Υγείας στο πλαίσιο της αναθεώρησης των «κριτηρίων υγιεινής του περιβάλλοντος» που διενεργεί. Οι νέες αυτές συστάσεις, οι οποίες προβλέπεται να δημοσιευθούν εντός του 2008, ενδέχεται να περιέχουν στοιχεία τα οποία είναι δυνατόν να οδηγήσουν σε ουσιαστικές τροποποιήσεις των τιμών ανάληψης δράσης και των οριακών τιμών.

               (3)

               Στο πλαίσιο αυτό, είναι σκόπιμο να επανεξεταστεί διεξοδικά η πιθανή επίπτωση της εφαρμογής της οδηγίας 2004/40/ΕΚ στη χρήση ιατρικών διαδικασιών που στηρίζονται στην ιατρική απεικόνιση, καθώς και η επίπτωσή της σε ορισμένες βιομηχανικές δραστηριότητες. Η Επιτροπή δρομολόγησε μελέτη για την άμεση και ποσοτική αξιολόγηση της κατάστασης όσον αφορά την ιατρική απεικόνιση. Είναι σκόπιμο να ληφθούν υπόψη τα αποτελέσματα αυτής της μελέτης τα οποία αναμένεται να γνωστοποιηθούν στις αρχές του 2008, καθώς και τα αποτελέσματα παρόμοιων μελετών που έχουν ξεκινήσει στα κράτη μέλη, ώστε να επιτευχθεί ισορροπία μεταξύ της πρόληψης των δυνητικών κινδύνων για την υγεία των εργαζομένων και της πρόσβασης στα οφέλη από την αποτελεσματική χρήση των εν λόγω ιατρικών τεχνολογιών.

               (4)

               Η οδηγία προβλέπει στο άρθρο 3 παράγραφος 3 ότι η αξιολόγηση, η μέτρηση ή/και ο υπολογισμός της έκθεσης των εργαζομένων σε ηλεκτρομαγνητικά πεδία διέπονται από εναρμονισμένα ευρωπαϊκά πρότυπα τα οποία θεσπίζει η Ευρωπαϊκή Επιτροπή Ηλεκτροτεχνικής Τυποποίησης (Cenelec). Είναι σκόπιμο να ληφθούν υπόψη τα εναρμονισμένα αυτά πρότυπα, τα οποία έχουν ουσιαστική σημασία για την αρμονική εφαρμογή της οδηγίας και αναμένεται να δημοσιευθούν το 2008.

               (5)

               Ο χρόνος που απαιτείται για την απόκτηση και την ανάλυση των νέων αυτών πληροφοριών καθώς και για την εκπόνηση και έγκριση νέας πρότασης οδηγίας δικαιολογεί τη μετάθεση της τελικής ημερομηνίας μεταφοράς της οδηγίας 2004/40/ΕΚ κατά μία τετραετία,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Στο άρθρο 13 της οδηγίας 2004/40/ΕΚ, η παράγραφος 1 πρώτο εδάφιο αντικαθίσταται ως εξής:

      «1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία έως τις 30 Απριλίου 2012. Ενημερώνουν αμέσως την Επιτροπή σχετικά.»

   Άρθρο 2
   Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα οδηγία απευθύνεται στα κράτη μέλη.

      Στρασβούργο, 23 Απριλίου 2008.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         J. LENARČIČ

      (1)  Γνώμη της 12ης Μαρτίου 2008 (δεν έχει δημοσιευτεί ακόμα στην Επίσημη Εφημερίδα).

      (2)  Γνώμη του Ευρωπαϊκού Κοινοβουλίου της 19ης Φεβρουαρίου 2008 (δεν έχει δημοσιευτεί ακόμα στην Επίσημη Εφημερίδα) και απόφαση του Συμβουλίου της 7ης Απριλίου 2008.

      (3)  ΕΕ L 159 της 30.4.2004, σ. 1· διορθώθηκε στην ΕΕ L 184 της 24.5.2004, σ. 1. Οδηγία όπως τροποποιήθηκε με την οδηγία 2007/30/ΕΚ (ΕΕ L 165 της 27.6.2007, σ. 21).


title: Οδηγία 2011/79/ΕΕ της Επιτροπής, της 20ής Σεπτεμβρίου 2011 , για την τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση του fipronil ως δραστικής ουσίας στο παράρτημα I  Κείμενο που παρουσιάζει ενδιαφέρον για τον ΕΟΧ

text:
               21.9.2011

               EL

               Επίσημη Εφημερίδα της Ευρωπαϊκής Ένωσης

               L 243/10

         ΟΔΗΓΊΑ 2011/79/ΕΕ ΤΗΣ ΕΠΙΤΡΟΠΉΣ
   της 20ής Σεπτεμβρίου 2011
   για την τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση του fipronil ως δραστικής ουσίας στο παράρτημα I
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (1), και ιδίως το άρθρο 16 παράγραφος 2 δεύτερο εδάφιο,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 1451/2007 της Επιτροπής, της 4ης Δεκεμβρίου 2007, σχετικά με τη δεύτερη φάση του δεκαετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (2), θεσπίστηκε κατάλογος δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I ή IA ή IB της οδηγίας 98/8/ΕΚ. Στον κατάλογο αυτό συμπεριλαμβάνεται το fipronil για χρήση στον τύπο προϊόντων 18, εντομοκτόνα, ακαρεοκτόνα και προϊόντα για τον έλεγχο άλλων αρθροπόδων, που ορίζεται στο παράρτημα V της οδηγίας.

               (2)

               Κατ’ εφαρμογή του κανονισμού (ΕΚ) αριθ. 1451/2007, το fipronil αξιολογήθηκε σύμφωνα με το άρθρο 11 παράγραφος 2 της οδηγίας 98/8/ΕΚ για χρήση στον τύπο προϊόντων 18.

               (3)

               Το κράτος μέλος που ορίστηκε ως εισηγητής είναι η Γαλλία, η οποία, στις 6 Φεβρουαρίου 2009, υπέβαλε στην Επιτροπή την έκθεση της αρμόδιας αρχής, συνοδευόμενη από σύσταση, σύμφωνα με το άρθρο 14 παράγραφοι 4 και 6 του κανονισμού (ΕΚ) αριθ. 1451/2007.

               (4)

               Τα κράτη μέλη και η Επιτροπή εξέτασαν την έκθεση της αρμόδιας αρχής. Σύμφωνα με το άρθρο 15 παράγραφος 4 του κανονισμού (ΕΚ) αριθ. 1451/2007, οι διαπιστώσεις της εξέτασης ενσωματώθηκαν σε έκθεση αξιολόγησης, στις 6 Μαΐου 2011, στο πλαίσιο της μόνιμης επιτροπής για τα βιοκτόνα προϊόντα.

               (5)

               Από τις διενεργηθείσες αξιολογήσεις συνάγεται ότι τα βιοκτόνα που χρησιμοποιούνται ως εντομοκτόνα και περιέχουν fipronil αναμένεται να ικανοποιούν τις απαιτήσεις του άρθρου 5 της οδηγίας 98/8/ΕΚ. Είναι επομένως σκόπιμο να καταχωριστεί το fipronil στο παράρτημα I της εν λόγω οδηγίας.

               (6)

               Δεν αξιολογήθηκαν όλες οι πιθανές χρήσεις κατά την εκτίμηση κινδύνων σε ενωσιακό επίπεδο, η οποία κάλυψε μόνο την επαγγελματική χρήση σε εσωτερικούς χώρους με εφαρμογή σε σημεία στα οποία, κατά κανόνα, δεν έχουν πρόσβαση οι άνθρωποι και τα κατοικίδια ζώα μετά την εφαρμογή. Είναι επομένως σκόπιμο να απαιτείται να αξιολογούν τα κράτη τις χρήσεις ή τα σενάρια έκθεσης, καθώς και τους κινδύνους για τους ανθρώπινους πληθυσμούς και τα στοιχεία του περιβάλλοντος, που δεν έχουν καλυφθεί αντιπροσωπευτικά από την εκτίμηση κινδύνων σε ενωσιακό επίπεδο, και κατά την έγκριση των προϊόντων, να εξασφαλίζουν τη λήψη των κατάλληλων μέτρων ή την επιβολή ειδικών όρων για τον περιορισμό των εντοπισμένων κινδύνων ώστε να φθάσουν σε αποδεκτά επίπεδα.

               (7)

               Για να εξασφαλιστεί η ισότιμη αντιμετώπιση στην ενωσιακή αγορά των βιοκτόνων που περιέχουν τη δραστική ουσία fipronil και να διευκολυνθεί, γενικότερα, η εύρυθμη λειτουργία της αγοράς βιοκτόνων, οι διατάξεις της παρούσας οδηγίας θα πρέπει να εφαρμοστούν ταυτόχρονα σε όλα τα κράτη μέλη.

               (8)

               Θα πρέπει να προβλέπεται ένα εύλογο χρονικό διάστημα πριν από την καταχώριση δραστικής ουσίας στο παράρτημα I της οδηγίας 98/8/ΕΚ, ώστε να παρέχεται η δυνατότητα, αφενός στα κράτη μέλη και στα ενδιαφερόμενα μέρη να προετοιμάζονται για την ικανοποίηση των συνεπαγόμενων νέων απαιτήσεων και, αφετέρου, στους αιτούντες που έχουν καταρτίσει φακέλους, να επωφελούνται πλήρως από τη δεκαετή περίοδο προστασίας των δεδομένων η οποία αρχίζει από την ημερομηνία καταχώρισης, σύμφωνα με το άρθρο 12 παράγραφος 1 στοιχείο γ) σημείο ii) της εν λόγω οδηγίας.

               (9)

               Μετά την καταχώριση, τα κράτη μέλη θα πρέπει να διαθέτουν εύλογα χρονικά περιθώρια για να εφαρμόσουν το άρθρο 16 παράγραφος 3 της οδηγίας 98/8/ΕΚ.

               (10)

               Κατά συνέπεια, θα πρέπει να τροποποιηθεί αναλόγως η οδηγία 98/8/ΕΚ.

               (11)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για τα βιοκτόνα προϊόντα,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 98/8/ΕΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν, το αργότερο έως τις 30 Σεπτεμβρίου 2012, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία.
   Εφαρμόζουν τις διατάξεις αυτές από την 1η Οκτωβρίου 2013.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 20 Σεπτεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 123 της 24.4.1998, σ. 1.

      (2)  ΕΕ L 325 της 11.12.2007, σ. 3.

      ΠΑΡΑΡΤΗΜΑ
      Στο παράρτημα I της οδηγίας 98/8/ΕΚ προστίθεται η ακόλουθη εγγραφή:

                     Αριθ.

                     Κοινή ονομασία

                     Ονομασία IUPAC
                     Αριθμοί αναγνώρισης

                     Ελάχιστη καθαρότητα της δραστικής ουσίας στο βιοκτόνο, όπως διατίθεται στην αγορά

                     Ημερομηνία καταχώρισης

                     Προθεσμία συμμόρφωσης με το άρθρο 16 παράγραφος 3 (στην περίπτωση των προϊόντων που περιέχουν περισσότερες της μιας δραστικές ουσίες, η προθεσμία συμμόρφωσης με το άρθρο 16 παράγραφος 3 είναι εκείνη που καθορίζεται στην τελευταία από τις αποφάσεις καταχώρισης των δραστικών ουσιών τους)

                     Ημερομηνία λήξης της καταχώρισης

                     Τύπος προϊόντων

                     Ειδικές διατάξεις (1)

                     «47

                     fipronil

                     (±)-5-αμινο-1-(2,6-διχλωρο-α,α,α,-τριφθορο-π-τολυλο)-4-τριφθορομεθυλοσουλφινυλοπυραζολο-3-καρβονιτρίλιο (1:1)
                     Αριθ. ΕΚ: 424-610-5
                     Αριθ. CAS: 120068-37-3

                     950 g/kg

                     1η Οκτωβρίου 2013

                     30 Σεπτεμβρίου 2015

                     30 Σεπτεμβρίου 2023

                     18

                     Κατά την εκτίμηση κινδύνων σε ενωσιακό επίπεδο, εξετάστηκε μόνο η επαγγελματική χρήση σε εσωτερικούς χώρους με εφαρμογή σε σημεία στα οποία, κατά κανόνα, δεν έχουν πρόσβαση οι άνθρωποι και τα κατοικίδια ζώα μετά την εφαρμογή. Κατά την εξέταση των αιτήσεων έγκρισης προϊόντων σύμφωνα με το άρθρο 5 και το παράρτημα VI, τα κράτη μέλη αξιολογούν, εφόσον έχει σημασία για το συγκεκριμένο προϊόν, τις χρήσεις ή τα σενάρια έκθεσης, καθώς και τους κινδύνους για τους ανθρώπινους πληθυσμούς και τα στοιχεία του περιβάλλοντος, που δεν έχουν καλυφθεί αντιπροσωπευτικά από την εκτίμηση κινδύνων σε ενωσιακό επίπεδο.»

         (1)  Για την τήρηση των κοινών αρχών του παραρτήματος VI, το περιεχόμενο και τα συμπεράσματα των εκθέσεων αξιολόγησης διατίθενται στον δικτυακό τόπο της Επιτροπής: http://ec.europa.eu/comm/environment/biocides/index.htm


Avis juridique important

|

31981L0632

Τριακοστή όγδοη οδηγία 81/632/ΕΟΚ της Επιτροπής της 16ης Ιουλίου 1981 περί τροποποιήσεως των παραρτημάτων της οδηγίας 70/524/ΕΟΚ του Συμβουλίου περί των πρόσθετων υλών στη διατροφή των ζώων

Επίσημη Εφημερίδα αριθ. L 231 της 15/08/1981 σ. 0030 - 0030

***** ΤΡΙΑΚΟΣΤΗ ΟΓΔΟΗ ΟΔΗΓΙΑ ΤΗΣ ΕΠΙΤΡΟΠΗΣ  της 16ης Ιουλίου 1981  περί τροποποιήσεως των παραρτημάτων της οδηγίας 70/524/ΕΟΚ του Συμβουλίου περί των πρόσθετων υλών στη διατροφή των ζώων  (81/632/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 70/524/ΕΟΚ του Συμβουλίου της 23ης Νοεμβρίου 1970 περί των προσθέτων υλών στη διατροφή των ζώων (1), όπως τροποποιήθηκε τελευταία από την τριακοστή έβδομη οδηγία 81/332/ΕΟΚ της Επιτροπής (2), και ιδίως το άρθρο 6  Εκτιμώντας:  ότι στην οδηγία 70/524/ΕΟΚ προβλέπεται ότι το περιεχόμενο των παραρτημάτων πρέπει να προσαρμόζεται συνεχώς στην εξέλιξη των επιστημονικών και τεχνικών γνώσεων·  ότι η μελεέτη ορισμένων χρήσεων της βιργινιαμυκίνης ( Virginiamycine) και του Carbadox που αναφέρονται στο παράρτημα ΙΙ και που δύνανται υπ αυτή την έννοια να εγκριθούν σε εθνικό επίπεδο δεν έχει ακόμα ολοκληρωθεί· ότι πρέπει, επομένως, να παραταθεί η προθεσμία εγκρίσεως αυτών των πρόσθετων υλών για καθορισμένη περίοδο·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το παράρτημα ΙΙ της οδηγίας 70/524/ΕΟΚ τροποποιείται ως εξής:  1. Στο μέρος Α «Αντιβιοτικά» το κείμενο της θέσεως 21 « Βιργινιαμυκίνη (Virginiamycine)» αντικαθίσταται από το ακόλουθο κείμενο:  1.2.3.4.5.6.7.8.9 //   //   //   //   //   //   //   //   //  // 21  // Βιργινιαμυκίνη  // Ι.Ψ28Η35 Ν3 Ο7  // Χοίροι  // 4 μήνες  // 5  // 50  //   // 30 Ιουνίου 1981  //   //   // ΙΙ. Ψ 43Η 49 Ν7Ο 10  // Μόσχοι  // 16 εβδομάδες  // 5  // 50  //  // 30 Ιουνίου 1982  //   //   //   //   //   //   //   //  //  2. Στο μέρος ΣΤ «Αυξητικοί παράγοντες» η ημερομηνία «30 Ιουνίου 1981» στη στήλη «διάρκεια της εγκρίσεως» αντικαθίσταται από την ημερομηνία «30 Νοεμβρίου 1981» για τη θέση αριθ. 2 «Carbadox».  Άρθρο 2  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 16 Ιουλίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 270 της 14. 12. 1970, σ. 1.  (2) ΕΕ αριθ. L 131 της 18. 5. 1981, σ. 1.


Avis juridique important

|

31988L0182

Οδηγία 88/182/ΕΟΚ του Συμβουλίου της 22ας Μαρτίου 1988 που τροποποιεί την οδηγία 83/189/ΕΟΚ για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών

Επίσημη Εφημερίδα αριθ. L 081 της 26/03/1988 σ. 0075 - 0076 Φινλανδική ειδική έκδοση: Κεφάλαιο 13 τόμος 17 σ. 0036  Σουηδική ειδική έκδοση: Κεφάλαιο 13 τόμος 17 σ. 0036

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 22ας Μαρτίου 1988  που τροποποιεί την οδηγία 83/189/ΕΟΚ για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών  (88/182/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 100 Α, 213 και 43,  έχοντας υπόψη την πρόταση της Επιτροπής (1),  σε συνεργασία με το Ευρωπαϊκό Κοινοβούλιο (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι θα πρέπει να θεσπιστούν μέτρα, στόχος των οποίων θα είναι η δημιουργία, σταδιακά, της εσωτερικής αγοράς εντός χρονικού διαστήματος που λήγει στις 31 Δεκεμβρίου 1992· ότι η εσωτερική αγορά περιλαμβάνει χώρο χωρίς εσωτερικά σύνορα, στον οποίο είναι εξασφαλισμένη η ελεύθερη κυκλοφορία εμπορευμάτων, προσώπων, υπηρεσιών και κεφαλαίων·  ότι η εφαρμογή της οδηγίας 83/189/ΕΟΚ (4) κατέδειξε την ανάγκη ορισμένων τροποποιήσεων προκειμένου να αυξηθεί η αποτελεσματικότητά της ως μέσου για τη διευκόλυνση της ελεύθερης κυκλοφορίας των εμπορευμάτων στο εσωτερικό της Κοινότητας, με την πρόληψη δημιουργίας νέων εμποδίων·  ότι θα πρέπει να ζητείται η γνώμη της μόνιμης επιτροπής, που συστήθηκε σύμφωνα με το άρθρο 5 της οδηγίας 83/189/ΕΟΚ, σχετικά με τα σχέδια με τα οποία ζητείται η κατάρτιση προτύπων που αναφέρονται στο άρθρο 6 παράγραφος 3 της εν λόγω οδηγίας·  ότι θα πρέπει να αποφεύγεται η θέσπιση εθνικών μέτρων να θέτει σε κίνδυνο τη θέσπιση από το Συμβούλιο των προτάσεων οδηγιών που υποβάλλονται από την Επιτροπή στον ίδιο τομέα· ότι είναι αναγκαίο, για το λόγο αυτό, να θεσπιστεί προσωρινό καθεστώς status quo δώδεκα μηνών από την υποβολή των εν λόγω προτάσεων κατά τη διάρκεια των οποίων τα κράτη μέλη δεν θα θεσπίζουν τεχνικούς κανόνες στον ίδιο τομέα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 83/189/ΕΟΚ τροποποιείται ως εξής:  1. Μετά την πέμπτη αιτιολογία παρεμβάλλεται το ακόλουθο κείμενο:  «ότι το συγκεκριμένο κράτος μέλος λαμβάνει υπόψη του τις προτεινόμες τροποποιήσεις κατά την επεξεργασία του οριστικού κειμένου του μελετώμενου μέτρου.»  2. Στο άρθρο 1 σημείο 1, προστίθεται το ακόλουθο κείμενο:  «καθώς και οι μέθοδοι και διαδικασίες παραγωγής για τα γεωργικά προϊόντα, όπως αυτά ορίζονται στο άρθρο 38 παράγραφος 1 της συνθήκης, για τα προϊόντα που προορίζονται για τη διατροφή ανθρώπων ή ζώων, καθώς και για τα φάρμακα, όπως ορίζονται στο άρθρο 1 της οδηγίας 65/65/ΕΟΚ (1), όπως τροποποιήθηκε τελευταία από την οδηγία 87/21/ΕΟΚ (2).  (1) ΕΕ αριθ. 22 της 9. 2. 1965, σ. 369/65.  (2) ΕΕ αριθ. L 15 της 15. 1. 1987, σ. 36.»  3. Στο άρθρο 1, το σημείο 7 αντικαθίσταται από το ακόλουθο κείμενο:  «7. "προϊόν", κάθε προϊόν βιομηχανικής κατασκευής και κάθε γεωργικό προϊόν.»  4. Στο άρθρο 6 παράγραφος 3, προστίθεται η ακόλουθη περίπτωση:  «- να εντοπίσει τους τομείς για τους οποίους αποδεικνύεται αναγκαία η εναρμόνιση και ανάληψη, ενδεχομένως, των κατάλληλων εργασιών εναρμόνισης σε ένα συγκεκριμένο τομέα.»  5. Στο άρθρο 6 παράγραφος 4, προστίθεται το ακόλουθο στοιχείο:  «ε) για τις αιτήσεις που απευθύνονται στους οργανισμούς τυποποίησης που αναφέρονται στην παράγραφο 3 πρώτη περίπτωση.»  6. Στο άρθρο 8 παράγραφος 1, το ακόλουθο κείμενο προστίθεται στο τέλος του πρώτου εδαφίου:  «Κατά περίπτωση, τα κράτη μέλη ανακοινώνουν ταυτόχρονα το κείμενο των βασικών νομοθετικών και κανονιστικών διατάξεων, στις οποίες αναφέρεται, κατά κύριο και άμεσο τρόπο, το σχέδιο τεχνικού κανόνα, εάν η γνώμη αυτού του κειμένου είναι αναγκαία για την εκτίμηση του πεδίου εφαρμογής του σχεδίου τεχνικού κανόνα.»  7. Στο άρθρο 8 παράγραφος 1, δεύτερο εδάφιο αντικαθίσταται από το ακόλουθο κείμενο:  «Η Επιτροπή γνωστοποιεί αμέσως το σχέδιο στα λοιπά κράτη μέλη · μπορεί, επίσης, να το υποβάλει προς γνωμοδότηση στην επιτροπή του άρθρου 5 και, ενδεχομένως, στην επιτροπή που είναι αρμόδια στον εν λόγω τομέα.»  8. Το άρθρο 9 τροποποιείται ως εξής:  α) Στην παράγραφο 1, οι λέξεις «Με την επιφύλαξη της παραγράφου 2» αντικαθίστανται από τις λέξεις: «Με την επιφύλαξη των παραγράφων 2 και 2α».  β) Στο τέλος της παραγράφου 1 προστίθεται το ακόλουθο κείμενο:  «Το συγκεκριμένο κράτος μέλος παρουσιάζει έκθεση στην Επιτροπή για τη συνέχεια που προτίθεται να δώσει σε αιτιολογημένες γνώμες αυτού του είδους. Η Επιτροπή σχολιάζει αυτή την αντιμετώπιση.»  γ) Παρεμβάλλεται η ακόλουθη παράγραφος:  «2α. Όταν η Επιτροπή διαπιστώνει ότι μια ανακοίνωση, όπως αυτή προβλέπεται στο άρθρο 8 παράγραφος 1, αφορά τομέα που καλύπτεται από πρόταση οδηγίας ή κανονισμού που υπέβαλε στο Συμβούλιο, κοινοποιεί, μέσα σε τρεις μήνες από την ανακοίνωση, τη διαπίστωση αυτή στο οικείο κράτος μέλος.  Τα κράτη μέλη απέχουν από τη θέσπιση τεχνικών κανόνων σε τομέα που καλύπτεται από πρόταση οδηγίας ή κανονισμού που η Επιτροπή έχει υποβάλει στο Συμβούλιο πριν από την προβλεπόμενη στο άρθρο 8 παράγραφος 1 ανακοίνωση, κατά τη διάρκεια δώδεκα μηνών από την ημερομηνία υποβολής της εν λόγω πρότασης.  Οι παράγραφοι 1, 2 και 2α του παρόντος άρθρου εφαρμόζονται σωρευτικά.»  δ) Η παράγραφος 3 αντικαθίσταται από το ακόλουθο κείμενο:  «3. Οι παράγραφοι 1, 2 και 2α δεν εφαρμόζονται στην περίπτωση που, για λόγους επειγουσας ανάγκης που έχουν σχέση με την προστασία της υγείας των ανθρώπων και των ζώων ή την προστασία των φυτών ή την ασφάλεια, ένα κράτος μέλος πρέπει, σε πολύ σύντομα χρονικά περιθώρια, να καταρτίσει τεχνικούς κανόνες για να τους θεσπίσει και να τους θέσει αμέσως σε εφαρμογή, χωρίς να είναι δυνατές διαβουλεύσεις. Στην ανακοίνωση που αναφέρεται στο άρθρο 8, το συγκεκριμένο αυτό κράτος μέλος αναφέρει τους λόγους που δικαιολογούν τον επείγοντα χαρακτήρα των μέτρων. Σε περίπτωση καταχρηστικής προσφυγής στη διαδικασία αυτή, η Επιτροπή λαμβάνει τα κατάλληλα μέτρα.»  9. Το άρθρο 10 αντικαθίσταται από το ακόλουθο κείμενο:  «Άρθρο 10  Τα άρθρα 8 και 9 δεν εφαρμόζονται όταν τα κράτη μέλη εκπληρούν τις υποχρεώσεις που απορρέουν από κοινοτικές οδηγίες και κανονισμούς· το ίδιο ισχύει και για τις δεσμεύσεις που απορρέουν από διεθνή συμφωνία και οι οποίες έχουν ως αποτέλεσμα τη θέσπιση ενιαίων τεχνικών προδιαγραφών στην Κοινότητα.»  10. Στο άρθρο 11 προστίθεται το ακόλουθο εδάφιο:  «Η Επιτροπή παρουσιάζει, κάθε χρόνο, έκθεση στο Ευρωπαϊκό Κοινοβούλιο επί των αποτελεσμάτων της εφαρμογής της παρούσας οδηγίας.»  Άρθρο 2  1. Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα οδηγία, το αργότερο την 1η Ιανουαρίου 1989. Ενημερώνουν αμέσως σχετικά την Επιτροπή.  2. Τα κράτη μέλη μεριμνούν για την ανακοίνωση στην Επιτροπή του κειμένου των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 22 Μαρτίου 1988.  Για το Συμβούλιο  Ο Πρόεδρος  M. BANGEMANN  (1) ΕΕ αριθ. C 71 της 19. 3. 1987, σ. 12, και ΕΕ αριθ. C 3 της 7. 1. 1988. σ. 6.  (2) ΕΕ αριθ. C 345 της 21. 1. 1987 και απόφαση της 10ης Φεβρουαρίου 1988 (δεν έχει ακόμη δημοσιευθεί στην Επίσημη Εφημερίδα).  (3) ΕΕ αριθ. C 319 της 30. 11. 1987, σ. 20.  (4) ΕΕ αριθ. L 109 της 26. 4. 1983, σ. 8.


title: Οδηγία 2009/118/ΕΚ της Επιτροπής, της 9ης Σεπτεμβρίου 2009 , για την τροποποίηση των παραρτημάτων ΙΙ έως V της οδηγίας 2000/29/ΕΚ του Συμβουλίου, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας

text:
               10.9.2009

               EL

               Επίσημη Εφημερίδα της Ευρωπαϊκής Ένωσης

               L 239/51

      ΟΔΗΓΊΑ 2009/118/ΕΚ ΤΗΣ ΕΠΙΤΡΟΠΉΣ

   της 9ης Σεπτεμβρίου 2009
   για την τροποποίηση των παραρτημάτων ΙΙ έως V της οδηγίας 2000/29/ΕΚ του Συμβουλίου, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 14 παράγραφος 2 στοιχεία γ) και δ),
   Κατόπιν διαβουλεύσεων με τα οικεία κράτη μέλη,
   Εκτιμώντας τα ακόλουθα:

               (1)

               Η οδηγία 2000/29/ΕΚ προβλέπει την αναγνώριση ορισμένων ζωνών ως προστατευόμενων.

               (2)

               Ορισμένες περιοχές και μέρη αυτών στην Αυστρία χαρακτηρίστηκαν προστατευόμενες ζώνες με τον κανονισμό (ΕΚ) αριθ. 690/2008 της Επιτροπής (2) όσον αφορά το βακτήριο Erwinia amylovora (Burr.) Winsl. et al. για περιορισμένο χρονικό διάστημα. Η Ιταλία υπέβαλε στοιχεία που αποδεικνύουν ότι το βακτήριο Erwinia amylovora (Burr.) Winsl. et al. είναι τώρα διαδεδομένο στην επικράτειά της. Συνεπώς, οι εν λόγω περιοχές και τα μέρη των περιοχών αυτών δεν πρέπει να αναγνωρίζονται πλέον ως προστατευόμενες ζώνες.

               (3)

               Στην Ελλάδα, η Κρήτη και η Λέσβος αναγνωρίστηκαν ως προστατευόμενες ζώνες όσον αφορά το Cryphonectria parasitica (Murrill) Barr. Η Ελλάδα υπέβαλε στοιχεία σύμφωνα με τα οποία το Cryphonectria parasitica (Murrill) Barr είναι πλέον διαδεδομένο στις περιοχές αυτές. Επομένως, η Κρήτη και η Λέσβος δεν πρέπει να αναγνωρίζονται πλέον ως προστατευόμενες ζώνες σε σχέση με τον συγκεκριμένο επιβλαβή οργανισμό.

               (4)

               Ως αποτέλεσμα των προηγούμενων τροποποιήσεων, μερικές διασταυρούμενες παραπομπές και μια παραπομπή σε προστατευόμενη ζώνη στο παράρτημα IV της οδηγίας 2000/29/ΕΚ είναι πλέον παρωχημένες και πρέπει να διαγραφούν.

               (5)

               Ορισμένοι κωδικοί της συνδυασμένης ονοματολογίας, που αφορούν ξυλεία και τεχνουργήματα από ξύλο, τροποποιήθηκαν με τον κανονισμό (ΕΚ) αριθ. 1031/2008 της Επιτροπής (3). Συνεπώς, είναι ανάγκη να προσαρμοστεί η οδηγία 2000/29/ΕΚ στις εν λόγω τεχνικές εξελίξεις.

               (6)

               Επομένως, τα παραρτήματα ΙΙ έως V της απόφασης 2000/29/ΕΚ πρέπει να τροποποιηθούν αναλόγως.

               (7)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τα παραρτήματα II έως V της οδηγίας 2000/29/ΕΚ τροποποιούνται σύμφωνα με το παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν, το αργότερο έως τις 30 Νοεμβρίου 2009, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Δεκεμβρίου 2009.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 9 Σεπτεμβρίου 2009.

            Για την Επιτροπή

         Ανδρούλλα ΒΑΣΙΛΕΊΟΥ

            Μέλος της Επιτροπής

      (1)  ΕΕ L 169 της 10.7.2000, σ. 1.

      (2)  ΕΕ L 193 της 22.7.2008, σ. 1.

      (3)  ΕΕ L 291 της 31.10.2008, σ. 1.

      ΠΑΡΑΡΤΗΜΑ
      Τα παραρτήματα II έως V της οδηγίας 2000/29/ΕΚ τροποποιούνται ως εξής:

                  1)

                  Το μέρος Β του παραρτήματος ΙΙ τροποποιείται ως εξής:

                              α)

                              Στο σημείο 2 του τίτλου β), στην τρίτη στήλη, προστατευόμενες ζώνες, οι λέξεις «Α [Burgenland, Carinthia, Κάτω Αυστρία, Τιρόλο (διοικητική περιφέρεια Lienz), Στύρια και Βιέννη]» διαγράφονται.

                              β)

                              Στο σημείο 0.1 του τίτλου γ), στην τρίτη στήλη, προστατευόμενες ζώνες, οι λέξεις «EL (Κρήτη, Λέσβος)» διαγράφονται.

                  2)

                  Το μέρος Β του παραρτήματος ΙΙΙ τροποποιείται ως εξής:

                              α)

                              Στο σημείο 1, στη δεύτερη στήλη, προστατευόμενες ζώνες, οι λέξεις «Α [Burgenland, Carinthia, Κάτω Αυστρία, Τιρόλο (διοικητική περιφέρεια Lienz), Στύρια και Βιέννη]» διαγράφονται.

                              β)

                              Στο σημείο 2, στη δεύτερη στήλη, προστατευόμενες ζώνες, οι λέξεις «Α [Burgenland, Carinthia, Κάτω Αυστρία, Τιρόλο (διοικητική περιφέρεια Lienz), Στύρια και Βιέννη]» διαγράφονται.

                  3)

                  Το παράρτημα IV τροποποιείται ως εξής:

                              α)

                              Το μέρος A τροποποιείται ως εξής:

                                          i)

                                          Στο σημείο 16.5 του κεφαλαίου Ι, στη δεύτερη στήλη, ειδικές απαιτήσεις, πρώτη περίοδος, οι λέξεις «στο παράρτημα III μέρος Β σημεία 2 και 3 και» διαγράφονται.

                                          ii)

                                          Στο σημείο 46 του κεφαλαίου Ι, στη δεύτερη στήλη, ειδικές απαιτήσεις, πρώτη περίοδος, ο αριθμός «(45)» διαγράφεται.

                              β)

                              Το μέρος Β τροποποιείται ως εξής:

                                          i)

                                          Στα σημεία 1, 2, 3, 4, 5 και 6, στη δεύτερη στήλη, ειδικές απαιτήσεις, πρώτη περίοδος, οι λέξεις «στο παράρτημα IV μέρος Α κεφάλαιο I σημεία 1.1, 1.2, 1.3, 1.4, 1.5 και 7» αντικαθίστανται από τις λέξεις «στο παράρτημα IV μέρος Α κεφάλαιο I σημεία 1.1, 1.2, 1.3, 1.4, 1.5, 1.6 και 1.7».

                                          ii)

                                          Στα σημεία 6.3 και 14.9, στην τρίτη στήλη, προστατευόμενες ζώνες, οι λέξεις «EL (Κρήτη, Λέσβος)» διαγράφονται.

                                          iii)

                                          Στα σημείο 14.9, στην τρίτη στήλη, προστατευόμενες ζώνες, η λέξη «DK» διαγράφεται.

                                          iv)

                                          Στο σημείο 21, στην τρίτη στήλη, προστατευόμενες ζώνες, οι λέξεις «Α [Burgenland, Carinthia, Κάτω Αυστρία, Τιρόλο (διοικητική περιφέρεια Lienz), Στύρια και Βιέννη]» διαγράφονται.

                                          v)

                                          Στο σημείο 21.3, στην τρίτη στήλη, προστατευόμενες ζώνες, οι λέξεις «Α [Burgenland, Carinthia, Κάτω Αυστρία, Τιρόλο (διοικητική περιφέρεια Lienz), Στύρια και Βιέννη]» διαγράφονται.

                  4.

                  Το παράρτημα V τροποποιείται ως εξής:

                              α)

                              Στο σημείο Ι.1.7 στοιχείο β) του μέρους Α, στην πρώτη στήλη του πίνακα, ο κωδικός ΣΟ «ex 4401 30 90» αντικαθίσταται από τον κωδικό «ex 4401 30 80».

                              β)

                              Στο σημείο Ι.6. στοιχείο β) του μέρους Β, η τέταρτη καταχώριση

                                          «4401 30 10

                                          Πριονίδια»

                                    αντικαθίσταται από

                                          «ex 4401 30 40

                                          Πριονίδια, όχι συσσωματωμένα σε μορφή κούτσουρων, πλίνθων, τροχίσκων ή σε παρόμοιες μορφές».

                              γ)

                              Στο σημείο Ι.6. στοιχείο β) του μέρους Β, στην πρώτη στήλη του πίνακα, κωδικός ΣΟ, ο κωδικός «ex 4401 30 90» αντικαθίσταται από τον κωδικό «ex 4401 30 80».